

**Siuvėjo-operatoriaus modulinė profesinio mokymo programa, II lygis**

**Teorinių ir praktinių užduočių**

**mokinio sąsiuvinis**

Teorinių ir praktinių užduočių mokinio sąsiuvinis parengtas įgyvendinant iš Europos Sąjungos struktūrinių fondų lėšų bendrai finansuojamą projektą „Lietuvos kvalifikacijų sistemos plėtra (I etapas)“ (projekto Nr. 09.4.1-ESFA-V-734-01-0001).

Teorinių ir praktinių užduočių mokinio sąsiuvinio (Siuvėjo-operatoriaus modulinė profesinio mokymo programa, II lygis) autoriai patvirtina, kad šiame teorinių ir praktinių užduočių mokinio sąsiuvinyje pateiktos užduotys nepažeis autorių, kurių kūriniai naudojami, teisių, o visa užduotims rengti ir iliustruoti naudota literatūra ir šaltiniai yra pateikti sąsiuvinio gale.

Teorinių ir praktinių užduočių mokinio sąsiuvinio autoriai:

Diana Burbienė

Alma Lenkaitienė

Valentina Pašakinskienė

**Modulis „Įvadas į profesiją“**

*TESTAS ĮSIVERTINTI GEBĖJIMAMS PRIEŠ PRADEDANT MOKYTIS*

1. Kokia siuvėjo-operatoriaus mokymo programos paskirtis?

a) Supažindinti su siuvėjo darbo vieta;

b) paruošti kvalifikuotą siuvėją-operatorių;

c) išmokyti moksleivius organizuoti siuvimo verslą.

2. Kvalifikuotas siuvėjas-operatorius gebės:

a) Pasiruošti siuvimo procesams, siūti siuvinio detales;

b) siūti pagal individualius užsakymus;

c) konstruoti siuvinius.

3. Siuvėjui-operatoriui būtinos šios asmeninės savybės:

a) Tikslumas, kruopštumas;

b) atsakingumas ir darbštumas;

c) abu atsakymai teisingi.

4. Technologinė operacija – tai:

a) Gaminio žymėjimas sutartiniu ženklu arba skaičiumi;

b) tam tikri veiksmai, atliekami apdorojant arba gaminant detalę, gaminį;

c) dviejų ar daugiau medžiagos sluoksnių sujungimas peltakiu.

5. Kuriame drabužių kūrimo etape dalyvauja siuvėjas-operatorius?

a) Modeliavimo ir konstravimo;

b) medžiagų paruošimo ir sukirpimo;

c) drabužių siuvimo.

6. Kieno darbo vieta parodyta paveikslėlyje?

a) Siuvėjo-operatoriaus;

b) sukirpėjo-konstruktoriaus;

c) technologo.



*1 pav. Siuvimo cechas*

*Šaltinis:* Marozienė, V. *Įvadas į profesiją. Mokymo/si priemonė*

7. Srovinė siuvinių gamyba – tai:

a) Drabužių gamybos būdas, kai technologinės operacijos paskirstomos atlikėjų grupei ir atliekamos per nustatytą laiką;

b) drabužiai siuvami pagal individualius užsakymus, matuojant užsakovo figūrą;

c) drabužių taisymo ir atnaujinimo paslaugos.

8. Srovinė drabužių gamyba skirta siūti drabužius:

a) Tipinei figūrai;

b) netipinei figūrai;

c) tipinei ir individualių išmatavimų figūroms.

9. Įvertinkite asmeninio gebėjimo dirbti komandoje reikšmę:

a) Svarbu, nes darbas organizuojamas panašiu principu;

b) nelabai svarbu, nes individualiai atliktas darbas neturi įtakos visam procesui;

c) nesvarbu.

10. Kas yra drabužių siuvimas?

a) Apdarų, atitinkančių žmogaus kūno formos ypatumus, formavimas;

b) masinis drabužių siuvimas ar mezgimas pramoniniu būdu;

c) siuvimo pramonės siuvimo dirbinio gamyba iš tarpusavyje susiūtų įvairių medžiagų detalių.

11. Ką vadiname siuviniu?

a) Tai daiktas, kurio gamybos technologinis procesas yra siuvimas;

b) tai drabužių gamyba;

c) tai buities siūtinis gaminys.

12. Pagrindinis aprangos gamybos procesas yra:

a) Klijavimo metodas, kai detalės jungiamos klijiniu būdu;

b) siūlinis aprangos detalių jungimo būdas, kai detalės jungiamos peltakiais, suformuotais iš

siuvimo siūlų;

c) kai detalės jungiamos presuotiniu būdu.

13. Drabužių detalių komplektavimas, dubliavimas srovinėje gamyboje atliekamas:

a) Siuvimo ceche;

b) sukirpimo ceche;

c) sandėliavimo ceche.

14. Palaidinės priskiriamos:

a) Juosmeninių drabužių asortimentui;

b) petinių drabužių be pamušalo asortimentui;

c) petinių drabužių su pamušalu asortimentui.

15. Kas nurodoma gaminio etiketėje?

a) Gaminio dydis, pluošto sudėtis, priežiūros ženklai, brūkšninis kodas, rodantis gamintojo ir

prekės kontrolinį kodą;

b) gamintojo ir prekės kontrolinis kodas;

c) gaminio dydis.

16. Pavojingi ir kenksmingi veiksniai siuvėjo darbo vietoje yra:

a) Drabužių detalės, siuvinių priedai, lekalai;

b) netvarkingi darbo įrankiai ir elektros instaliacija, karšti garai ir įkaitusi lyginimo įranga,

dulkės, nepakankamas apšvietimas, triukšmas;

c) muzika, mobilusis telefonas.

17. Kas yra darbo režimas?

a) Tikslus darbo pradžios ir pabaigos nustatymas;

b) tiksliai nustatyta darbo, poilsio, maitinimosi, technologinio proceso tvarka;

c) atlyginimas įvairiomis formomis už atliktą darbą.

18. Kokia įranga naudojama sagoms prisiūti srovinėje gamyboje?

a) Universalios siuvimo mašinos;

b) specialūs pusautomačiai;

c) automatinės mašinos.

19. Nelaimingas atsitikimas – tai:

a) Profesinė liga;

b) įvykis darbe, kurio padarinys – darbuotojo trauma;

d) konfliktinė situacija darbo vietoje.

20. Kas yra elgesio taisyklės?

a) Pagrindiniai elgesio principai;

b) nurodymų rinkinys;

c) veiksminga vadovavimo priemonė, kuri padeda sukurti geresnes darbo sąlygas ir tinkamai įgyvendinti bendrus uždavinius.

**Modulis „Pasiruošimas siuvimo procesams“**

**Tema.** ***Siuvimo technologinės įrangos, inventoriaus, įrankių klasifikavimas***

*1 užduotis.* SIUVIMO TECHNOLOGINĖS ĮRANGOS RŪŠYS, KLASIFIKACIJA

# 1. Kaip skirstomos siuvimo mašinos?

# a) Specialiosios ir universalios;

# b) buitinės ir universalios;

# c) apsiūlėjimo ir tiesaus peltakio.

# 2. Universalia siuvimo mašina galima atlikti:

# a) Daugelį arba keletą technologinių operacijų;

# b) tik vieną tiksliai apibrėžtą technologinę operaciją;

# c) abu atsakymai teisingi.

# 3. Pagal tai, kiek žmogus valdo siuvimo mašinas, jos skirstomos į:

# a) Automatines, pusiau automatines;

# b) neautomatines, pusiau automatines, automatines;

# c) neautomatines, automatines.

# 4. Jei siuvimo mašinos platforma kolonėlės tipo, ji priskiriama:

# a) Pusiau automatinėms;

# b) universalioms;

# c) buitinėms.

# 5. Kaip mašinos skirstomos pagal dygsnio tipą?

# a) Grandininio ir šaudyklinio;

# b) šaudyklinio ir apsiūlėjimo;

# c) rankinio ir daigstymo.

# 6. Šiuolaikinės siuvimo mašinos, kuriose galima programuoti dalį siuvimo proceso, turi:

# a) Mikroprocesorinį valdymo skydą;

# b) didesnį galingumą;

# c) papildomą įrangą.

# 7. Išvardykite, kokias siuvimo proceso dalis galima programuoti mašinoje su mikroprocesoriniu valdymo skydu:

# 

# 8. Kokiai siuvimo mašinų grupei priskiriama apsiūlėjimo mašina?

# a) Specialiosioms siuvimo mašinoms;

# b) universalioms siuvimo mašinoms;

# c) šaudyklinio dygsnio.

# 9. Išvardykite keletą pagrindinių specialiųjų siuvimo mašinų grupei priklausančių mašinų:

# 

# 10. Universalios siuvimo mašinos turi:

# a) Grandininį dygsnių sudarymo mechanizmą;

# b) šaudyklinį dygsnių sudarymo mechanizmą;

# c) kilpinį dygsnių sudarymo mechanizmą.

*2 užduotis*. SIUVIMO TECHNOLOGINĖS ĮRANGOS PASKIRTIS

Užpildykite lentelę: surašykite siuvimo mašinų technologinę paskirtį.

|  |  |  |
| --- | --- | --- |
| Eil.Nr. | Mašinų technologinė klasifikacija | Paskirtis |
| 1. | Šaudyklinio dygsnio mašinos | (Pvz., tiesioms siūlėms siūti.) |
| 2. | Grandininio dygsnio mašinos |  |
| 3. | Daugiasiūlio grandininio dygsnio mašinos |  |
| 4. | Zigzaginio peltakio mašinos |  |
| 5. | Siuvimo-apsiūlėjimo mašinos |  |
| 6. | Paslėpto dygsnio mašinos |  |
| 7. | Furnitūros prisiuvimo pusautomačiai |  |
| 8. | Įtvirčių atlikimo pusautomačiai |  |
| 9. | Sagų įsiuvimo pusautomačiai |  |
| 10. | Kilpų apsiuvimo pusautomačiai |  |
| 11. | Technologinių elementų apdorojimo pusautomačiai |  |
| 12. | Siuvinėjimo ir apdailos pusautomačiai |  |

*3 užduotis.* SIUVIMO INVENTORIAUS IR ĮRANKIŲ ĮVAIROVĖ, PASKIRTIS

# Pasitikrinkite teorines žinias.

1. Siuvinių ir detalių transportavimas didelėje įmonėje atliekamas:

a) Mechanine transportavimo priemone − konvejeriu;

b) nemechaninėmis transportavimo priemonėmis;

c) naudojant gamybinius baldus.

2. Kam skirti siuvimo srautų vežimėliai?

a) Detalėms, gaminiams sudėti;

b) darbuotojo asmeniniams daiktams sudėti;

c) papildomoms detalėms sudėti.

1. Kam skirti šie transportavimo gaminiai?



*2 pav. Transportavimo įranga*

*Šaltinis:* Daukantienė, V., Dobilaitė, V., Petrauskas, A., Urbelis, V. *Siuvinių gamybos technologija*

a) Pakabinamoms detalėms ir gaminiams laikyti, transportuoti;

b) gaminiams sandėliuoti;

c) detalėms lyginti, pakabinti.

4. Gaminio detalės vežimėlyje sudedamos:

a) tam tikra tvarka;

b) bet kaip;

c) tik viršutinėje lentynoje.

5. Kokiais tikslais srovinėje siuvimo įmonėje naudojamos žirklės?

a) Detalėms patikslinti, siūlų galams nukirpti, kitiems smulkiems ar specialiems darbams;

b) detalėms patikslinti;

c) specialiems darbams.

6. Centimetrinė juostelė (matavimo įrankis) – tai:

a) Lanksti juostelė su centimetrinėmis ir milimetrinėmis padalomis;

b) lekalinė liniuotė, naudojama lekalams braižyti;

c) siuvėjo matuoklis, naudojamas neilgoms, pasikartojančioms atkarpoms žymėti.

7. Priemonė, skirta detalių kontūrams braižyti, ženklams ant medžiagos žymėti, yra:

a) Siuvėjo kreidutė ar pieštukas;

b) rėžtuvas;

c) smeigtukai.

8. Priemonė, naudojama susiūtiems peltakiams išardyti, sagakilpių angoms prapjauti, yra:

a) Žirklės;

b) ardiklis;

c) rankinės adatos.

**Tema.** ***Bendros žinios apie siuvimo mašinas***

*1 užduotis.*SIUVIMO MAŠINOS DALYS, PASKIRTIS

Išmokitešaudyklinio dygsnio siuvimo mašinos dalis.



*3 pav. Siuvimo mašina*

*Šaltinis:* Lesauskienė, D. *Mokymo/si priemonė. 2 modulis „Siuvimo pradmenys“*

*2 užduotis.* Apibūdinkite siuvimo mašinos dalių paskirtį.

|  |  |  |
| --- | --- | --- |
| Eil. Nr. | Siuvimo mašinos dalys | Apibūdinimas |
| 1. | Siūlų ričių stovas |  |
| 2. | Horizontali rankovė |  |
| 3. | Vertikali rankovė |  |
| 4. | Šviestuvas |  |
| 5. | Galvutė |  |
| 6. | Smagratis |  |
| 7. | Stalas |  |
| 8. | Įjungimo, išjungimo mygtukas |  |
| 9. | Pavara |  |
| 10. | Įrankių dėžė |  |
| 11. | Stovas |  |
| 12. | Pamina |  |

*3 užduotis.* TIPINIAI SIUVIMO MAŠINŲ MECHANIZMAI (ADATŲ, ŠAUDYKLIŲ IR KILPIKLIŲ, SIŪLVEDŽIO, MEDŽIAGOS TRANSPORTAVIMO)



Išvardykite pagrindinių mechanizmų detales ir aprašykite jų paskirtį.

|  |  |  |  |
| --- | --- | --- | --- |
| Eil. Nr. | Mašinos mechanizmai | Mechanizmų detalės | Paskirtis |
| 1. | Adatos |  |  |
| 2. | Šaudyklės |  |  |
| 3. | Siūlvedžio |  |  |
| 4. | Medžiagos transportavimo |  |  |

*4* *užduotis.* DARBO VIETOS ERGONOMINIAI REIKALAVIMAI

1. Kuriame paveikslėlyje pavaizduota tinkama, o kuriame netinkama siuvėjo poza?

Išvardykite pagrindinius tinkamos siuvėjo pozos reikalavimus.

A B 

*4 pav. Siuvėjo darbo padėtis*

*Šaltinis:* Daukantienė, V., Dobilaitė, V., Petrauskas, A., Urbelis, V. *Siuvinių gamybos technologija*

*2.* Surašykite ir aptarkite grupėje kokias priemones naudosite išvengti kenksmingų ergonominių darbo aplinkos veiksnių:

Triukšmas –

Dulkės –

Fiksuota, nepatogi kūno padėtis –

Dinaminis darbas –

Stereotipiniai judesiai –

**Tema*. Šaudyklinio dygsnio siuvimo mašinos režimų nustatymas***

*1 užduotis. ŠAUDYKLINIO DYGSNIO SIUVIMO MAŠINOS REŽIMŲ NUSTATYMAI*

1. Adata parenkama atsižvelgiant į:

a) Dygsnio ilgį;

b) audinio storį ir gamybos būdą;

c) siūlo storį.

2. Adata į laikiklį turi būti įstatyta taip, kad:

a) Trumpoji išėma būtų nukreipta į šaudyklės pusę;

b) ilgoji išėma būtų nukreipta į šaudyklės pusę;

c) adata gali būti įstatyta bet kaip.

3. Adatos mechanizme galima reguliuoti:

a) Adatos aukštį;

b) adatos orientaciją laikiklyje;

c) abu atsakymai teisingi.

4. Apatinio (šaudyklės) siūlo įtempimas reguliuojamas:

a) Reguliuojant viršutinį adatos siūlo įtempimą;

b) įsukant ar atleidžiant varžtą, kuriuo plokštelė pritvirtinta prie gaubtelio korpuso;

c) apatinis siūlas nereguliuojamas.

5. Šaudyklinio tipo dygsnis sudarytas iš:

a) Dviejų siūlų: vieno adatos ir vieno šaudyklės;

b) kelių siūlų: dviejų adatos ir vieno šaudyklės;

c) dviejų adatos siūlų.

6. Dygsnio susidarymo seka yra tokia:

a) Adata praduria medžiagas ir pertraukia per jas siūlą, padaro tarpą, šaudyklė pagauna viršutinio siūlo kilpą, ją išplečia, apveda ją aplink ritelę, siūlai persipina ir siūlvedis užtraukia dygsnį į medžiagos vidurį;

b) adata praduria medžiagas ir pertraukia per jas siūlą, padaro tarpą, šaudyklė pagauna viršutinio siūlo kilpą, siūlvedis užtraukia dygsnį į medžiagos vidurį;

c) adata praduria medžiagas ir šaudyklė pagauna viršutinio siūlo kilpą, siūlai persipina ir siūlvedis užtraukia dygsnį į medžiagos vidurį;

7. Pagrindinė kokybiško šaudyklinio dygsnio sąlyga:

a) Siuvimo siūlai turi persipinti siuvamų tekstilės medžiagų viduje;

b) siūlų sunėrimo kilpa turi būti adatos dūrio vietoje;

c) siuvimo siūlai turi persipinti siuvamų tekstilės medžiagų viršuje.

8. Prispaudimo kojelės jėga reguliuojama atsižvelgiant į:

a) Medžiagos storį;

b) siūlės plotį;

c) dygsnio ilgį.

9. Medžiagų transportavimo sistemoje galima reguliuoti:

a) Kojelės prispaudimo jėgą;

b) kojelės prispaudimo aukštį;

c) abu atsakymai teisingi.

*2 užduotis****.*** STEBĖKITE ŠAUDYKLINIO DYGSNIO SIUVIMO MAŠINŲ DARBO EIGĄ.

- Ranka sukant skriemulį, stebėkite mašinos mechanizmų darbą. Raskite mechanizmų reguliavimo vietas.

- Stebėkite peltakio susidarymą. Pavaizduokite (parinkite) teisingai susidariusio peltakio schemą.

**Tema*. Kraštų apsiūlėjimo mašinų režimų nustatymai***

*1* *užduotis*.KRAŠTŲ APSIŪLĖJIMO MAŠINŲ REŽIMŲ NUSTATYMAI

1. Kraštų apsiūlėjimo mašinos paskirtis:

a) Apgaubia (apmėto) vienu ar keliais persipinančiais siūlais kirptinius audinio kraštus ir apsaugo juos nuo irimo;

b) sujungia detales dekoratyvine siūle;

c) sulygina detalių kirptinius kraštus.

2. Adatos mechanizmo veikimo principas:

a) Adata praduria medžiagą, dalyvauja dygsnio užveržimo procese;

b) adata suformuoja kilpelę kilpikliui užkabinti ir dalyvauja dygsnio užveržimo procese;

c) adata praduria medžiagą, suformuoja kilpelę kilpikliui užkabinti ir dalyvauja dygsnio užveržimo procese.

3. Medžiagų prispaudimo kojelė priklauso:

a) Adatos mechanizmui;

b) transportavimo mechanizmui;

c) peilio mechanizmui.

4. Kokias funkcijas atlieka viršutinis kilpiklis sudarant dygsnį?

a) Sugriebia adatos siūlo kilpą, ją laiko, įveria savo siūlą į adatos siūlo kilpą;

b) kilpiklis perkelia kilpiklio siūlą per susiuvamų medžiagų kraštą, jį palaiko ties kita žemyn judančios adatos eiga;

c) įveria savo siūlą į adatos siūlo kilpą.


5. Kraštų apsiūlėjimo mašinos peilio mechanizmas skirtas:

a) Siūlui nupjauti;

b) medžiagos kraštui prieš apsiūlėjimą apkirpti ir siūlams po siuvimo nukirpti;

c) siūlės pločiui nustatyti.

6. Paveikslėlyje pavaizduotas:



*5 pav. Peltakio susidarymo schema*

*Šaltinis:* Lesauskienė, D. *Mokymo/si priemonė. 2 modulis „Siuvimo pradmenys“*

a) Trijų siūlų apsiūlėjimo peltakys;

b) dviejų siūlų apsiūlėjimo peltakys;

c) keturių siūlų apsiūlėjimo peltakys.


7. Kurioje schemoje pavaizduotas 5 siūlų siuvimo-apmėtymo peltakys, naudojamas siuvant gaminius iš megztų (trikotažinių) medžiagų?

|  |  |  |
| --- | --- | --- |
|  |  |  |
| *a)* | *b)* | *c)* |

*6 pav. Peltakio susidarymo schema*

*Šaltinis: interneto prieiga:* [*http://boxusamail.com/yamata-fy2100-high-speed-overlock-3-4-or-5-thread-industrial-serger-servo-table-juki-mo/*](http://boxusamail.com/yamata-fy2100-high-speed-overlock-3-4-or-5-thread-industrial-serger-servo-table-juki-mo/)

8. Kokio peltakio vaizdas pateiktas šiame paveikslėlyje?



*7 pav. Peltakio susidarymo schema*

*Šaltinis:* Lesauskienė, D. *Mokymo/si priemonė. 2 modulis „Siuvimo pradmenys“*

a) Vieno siūlo;

b) dviejų siūlų;

c) keturių siūlų.

*2 užduotis.* UŽPILDYKITE LENTELĘ: APIBŪDINKITE PAGRINDINIUS KRAŠTŲ APSIŪLĖJIMO MECHANIZMUS

|  |  |  |  |
| --- | --- | --- | --- |
| Eil. Nr. |  | Pagrindinės detalės | Apibūdinimas |
| 1. | Adatų mechanizmas |  |  |
| 2. | Kilpiklių mechanizmas |  |  |
| 3. | Medžiagos transportavimo mechanizmas |  |  |
| 4. | Peilio mechanizmas |  |  |

*3 užduotis****.*** STEBĖKITE APSIŪLĖJIMO MAŠINŲ DARBO EIGĄ.

- Ranka sukant skriemulį, stebėkite mašinos mechanizmų darbą. Raskite mechanizmų reguliavimo vietas.

- Stebėkite peltakio susidarymą. Pavaizduokite (atrinkite) teisingai susidariusio peltakio schemą.

|  |  |  |
| --- | --- | --- |
|  |  |  |
| A | B | C |
| Dviejų siūlų | Trijų siūlų | Keturių siūlų |

*8 pav. Peltakio susidarymo schema*

*Šaltinis:* Lesauskienė, D. *Mokymo/si priemonė. 2 modulis „Siuvimo pradmenys“*

**Tema.** ***Mažosios mechanizacijos priemonės***

*1 užduotis.*MAŽOSIOS MECHANIZACIJOS ĮVAIROVĖ, PASKIRTIS

Pasitikrinkite teorines žinias.

1. Mažosios mechanizacijos mechanizmai naudojami:

a) Pagalbinių veiksmų našumui ir sujungimų kokybei pagerinti bei palengvinti siuvimo operaciją;

b) palengvinti siuvimo operaciją;

c) apsaugoti darbuotoją nuo pagrindinių mechanizmų.

1. Mažosios mechanizacijos įtaisų kreipiklių grupė skirta:

a) Detalių kraštams siūlėje palenkti;

b) gaminio kraštams apdoroti įvairiomis juostelėmis;

c) padeda palaikyti vienodą detalės palenkto krašto plotį ir kartu reikalingą siūlės plotį.

1. Kuriai grupei priklauso mažosios mechanizacijos įtaisų pavyzdžiai?

A B  C 

*9 pav. Mažosios mechanizacijos įtaisai*

*Šaltinis:* Lenkaitienė, A. *Buitinių gaminių siuvimas, mokymo/si priemonė*

a) Kreipikliai, palenkikliai, apsiuvikliai;

b) palenkikliai, kreipikliai, apsiuvikliai;

c) palenkikliai, apsiuvikliai, kreipikliai.

4. Palenkiklis pasirenkamas atsižvelgiant į:

a) Atstumą tarp peltakių;

b) technologinėje charakteristikoje nurodomą palenkto krašto plotį;

c) visų palenkiklių technologinės charakteristikos vienodos.

5. Paveikslėlyje pavaizduotas mažosios mechanizacijos įtaisas skirtas:



*10 pav. Mažosios mechanizacijos įtaisas*

*Šaltinis:* Lenkaitienė, A. *Buitinių gaminių siuvimas, mokymo/si priemonė*

a) Gaminio kraštui palenkti;

b) ąselėms siūti;

c) baltininei siūlei siūti.

6. Užpildykite lentelę: nurodykite, kokioms siūlėms siūti arba kraštams apdoroti galima pritaikyti mažosios mechanizacijos įrangą.

|  |  |  |
| --- | --- | --- |
| Eil. Nr. | Siūlės ar detalės pavadinimas | Mažosios mechanizacijos pritaikymas |
| 1. | Susiūtinė siūlė |  |
| 2. | Apvadinė siūlė |  |
| 3. | Baltininė siūlė |  |
| 4. | Uždėtinė siūlė |  |
| 5. | Kraštų palenkimo siūlė |  |
| 6. | Kilpos apsiuvimas |  |
| 7. | Sudurtinė siūlė |  |
| 8. | Ąselių siuvimas |  |
| 9. | Dirželių siuvimas |  |
| 10. | Sagos prisiuvimas |  |

*2 užduotis.* MAŽOSIOS MECHANIZACIJOS PRITAIKYMAS

- Pasirinkite mažosios mechanizacijos įtaisą ir atlikite technologines operacijas.

- Palyginkite, kaip ta pati technologinė operacija atliekama dirbant universalia siuvimo mašina.

- Įvertinkite laiką, kokybę, veiksmų patogumą. Aptarkite su grupės nariais.

**Tema*. Universalios siuvimo mašinos paruošimas siūti***

*1* *užduotis.*ADATOS IR ŠAUDYKLINIO SIŪLO UŽTAISYMAS. SIŪLO ĮTEMPIMO, DYGSNIO TANKUMO, SIŪLO PLOČIO NUSTATYMAI PAGAL PATEIKTAS INSTRUKCIJAS

1. Viršutinis siūlas užtaisomas taip:

a) Siūlas veriamas pro siūlvedį, siūlo įtempiklį, kreiptuvą ir adatą;

b) siūlas veriamas pro mašinos galvutėje įtvirtintus kreipiklius, siūlo įtempiklį, siūlvedį, kreiptuvą ir adatą;

c) siūlas veriamas pro mašinos galvutėje įtvirtintus kreipiklius, siūlvedį, kreiptuvą ir adatą.

1. Siūlas į adatą įveriamas:

a) Iš ilgojo griovelio pusės šaudyklės kryptimi;

b) nesvarbu iš kokios pusės;

c) iš skriemulio pusės.

1. Viršutinio siūlo įtempimas reguliuojamas:

a) Keičiant adatos storį;

b) priveržiant ar atlaisvinant įtempiklio veržlę;

c) šaudyklės ritelės dangtelyje įsuktu varžtu.

4. Apatinio siūlo įtempimas reguliuojamas:

a) Keičiant prispaudimo kojelės prispaudimo jėgą;

b) šaudyklės ritelės dangtelyje įsuktu varžtu;

c) siūlo kreipiklį pastumiant į kairę.

5. Kokiame mechanizme reguliuojamas dygsnio ilgis?

a) Medžiagos transportavimo mechanizme;

b) prispaudimo pėdelės mechanizme;

c) pėdelės pakėlimo mazge.

6. Siūlės apačioje matomi siūlų persipinimai, jei:

a) Per mažai įtemptas viršutinis siūlas;

b) per mažai įtemptas apatinis siūlas;

c) netinkamas siūlų storis.

7. Audiniai prakertami, jei:

a) Netinkamai įstatyta adata;

b) įstatyta per stora ar buka adata;

c) negerai įtemptas siūlas.

8. Įstriži dygsniai susidaro, jei:

a) Apatinis siūlas storesnis;

b) netolygiai transportuojamas audinys;

c) šiurkštus siūlų kreipiklio ar siūlvedžio paviršius.

9. Dygsniai gali būti praleidinėjami dėl šių priežasčių:

a) Atsiveržė pagrindiniai šaudyklės varžteliai;

b) per mažai įtemptas siūlas;

c) blogai įstatyta ar sulinkusi adata.

10. Peltakio dygsniai būna smulkūs, jei:

a) Audiniai blogai transportuojami;

b) apatinis siūlas storesnis už viršutinį;

c) atbukusi adata.

11. Koks nesklandumas atsiras, jei prispaudimo kojelės padelis bus šiurkštus arba su įbrėžimais?

a) Nulūš adata;

b) pažeis audinį;

c) nutrūks siūlas.

12. Jei bus blogai sureguliuotas adatos aukštis:

a) Nulūš adata;

b) blogai transportuos audinį;

c) dygsniai išsidėstys įstrižai.

13. Kokia peltakio defekto priežastis, jeigu siūlų susipynimas matyti audinio viršuje?

a) Per daug įtemptas viršutinis siūlas;

b) per daug įtemptas apatinis siūlas;

c) per storas siūlas.

*2 užduotis.* SIUVIMO MAŠINŲ SUTRIKIMAI IR JŲ ŠALINIMAS INFORMUOJANT AUKŠTESNĖS KVALIFIKACIJOS DARBUOTOJUS

- Išmokite įverti siūlus.

- Padėkite audinio gabalėlį.

- Sukdami skriemulį stebėkite, kaip susidaro dygsnis.

- Raskite pagrindinius peltakio reguliavimo taškus.

- Įvertinkite peltakio kokybę ir nustatykite defektų priežastis.

- Siūkite peltakius ant skirtingų medžiagų. Stebėkite peltakio pokyčius

- Užpildykite lentelę.

|  |  |  |  |
| --- | --- | --- | --- |
|  | ***Mašinų sutrikimai*** | ***Sutrikimų priežastys*** | ***Sutrikimų šalinimas*** |
| 1. | Nekokybiškas peltakys |  |  |
| 2. | Siuvimo medžiagos pažeidimas |  |  |
| 3. | Įstriži dygsniai |  |  |
| 4. | Viršutinio siūlo trūkinėjimas |  |  |
| 5. | Apatinio siūlo trūkinėjimas |  |  |
| 6. | Adatos lūžimas |  |  |
| 7. | Dygsnių praleidinėjimas |  |  |
| 8. | Blogai transportuojami audiniai |  |  |

**Tema.** ***Kraštų apsiūlėjimo mašinos paruošimas***

1 *užduotis.* SIŪLŲ ĮVĖRIMAS IR DYGSNIO REGULIAVIMAS

1. Kuri siūlų įvėrimo seka tinkama?

a) Apatinio kilpiklio siūlas, viršutinio kilpiklio siūlas, adatos / kelių adatų siūlai;

b) adatos / kelių adatų siūlai, viršutinio kilpiklio siūlas, apatinio kilpiklio siūlas;

c) adatos / kelių adatų siūlai, viršutinio kilpiklio siūlas.

2. Kuris veiksmas galutinis veriant siūlus?

a) Lėtai sukant smagratį, viršutinio ir apatinio kilpiklių siūlai atsargiai ištraukiami virš adatos

plokštelės ir kartu su adatos siūlais pakišami po prispaudimo kojele;

b) atidaromi priekinis ir šoninis dangteliai;

c) apatinio kilpiklio siūlas užkabinamas už dviejų kreiptuvų, įterpiamas tarp siūlo įtempiklio

reguliuojamų plokštelių.

3. Kai išvirkščioje audinio pusėje susidaro pirmos adatos siūlo kilpelės, reikia:

a) Padidinti adatos siūlo įtempimą įtempiklio reguliatoriaus veržle bei šiek tiek atlaisvinti viršutinio ir apatinio kilpiklių siūlų įtempimus;

b) sumažinti adatos siūlo įtempimą;

c) atlaisvinti viršutinio kilpiklio siūlą.

4. Kokybiškas peltakys apsiūlėjimo mašinoje būna, kai:

a) Apatinio ir viršutinio kilpiklių siūlai subalansuotai įtempti ir persipina ties audinio kraštu;

b) išvirkščioje audinio pusėje susidaro antros adatos siūlo kilpelės;

c) apatinio ir viršutinio kilpiklių siūlai persipina gerojoje pusėje.

5. Kuris teiginys teisingas?

a) Kiekviena siūlų sistema (adatų ir kilpiklių) turi savo siūlo įtempiklį ir yra reguliuojama atskirai;

b) adatų siūlų ir kilpiklių siūlų sistemos turi bendrą reguliavimą;

c) kilpiklių siūlai neturi įtempimo reguliavimo.

2 *užduotis.* KRAŠTŲ APSIŪLĖJIMO MAŠINOS SUTRIKIMAI IR JŲ ŠALINIMAS INFORMUOJANT AUKŠTESNĖS KVALIFIKACIJOS DARBUOTOJUS

Stebėkite apsiūlėjimo mašinų darbo eigą.

- Įverkite adatos/ų siūlą.

- Įverkite kilpiklių siūlus.

- Padėkite audinio gabalėlį.

- Sukdami skriemulį stebėkite, kaip susidaro peltakis.

- Įvertinkite peltakio kokybę ir nustatykite defektų priežastis.

- Atlikite apsiūlėjimo darbus.

**Tema*. Universalių ir specialiųjų pramoninių siuvimo mašinų eksploatavimas***

1 *užduotis***.** TAISYKLĖS IR PRIEŽIŪRA DIRBANT SU UNIVERSALIOMIS SIUVIMO MAŠINOMIS

1. Surašykite pagrindinius siuvimo mašinos patikros veiksmus:

2. Kaip elgtis veriant siūlą į adatą ar keičiant adatą?

a) Atsargiai ir tinkamai įverti ar pakeisti;

b) veiksmus atlikti tik įrenginį išjungus įjungimo / išjungimo mygtuku ir jam galutinai sustojus;

c) kviesti mechaniką.

3. Kur dedamos nulūžusios, sulinkusios ar atšipusios adatos?

a) Išmetamos į bendrą šiukšlių dėžę;

b) surenkamos į atskirą dėžutę;

c) atiduodamos mechanikui.

4. Ar lengvai juda mašinos mechanizmų detalės, tikrinama:

a) Apžiūrint mašiną vizualiai;

b) ranka pasukant pagrindinį skriemulį (pasukant pagrindinį veleną);

c) paspaudžiant pedalą.

5. Kokių gali būti nesklandumų sukant apatinį siūlą ant ritelės?

a) Siūlai nepakankamai tankiai suvynioti ant ritelės;

b) sugadinta ritelė;

c) abu atsakymai teisingi.

2 *užduotis.* TAISYKLĖS DIRBANT IR PRIŽIŪRINT KRAŠTŲ APSIŪLĖJIMO MAŠINAS

1. Siūlų ir peltakių kokybė tikrinama:

a) prieš siuvant ant audinio gabaliuko;

b) siuvant gaminį;

c) kviečiamas mechanikas.

2. Mašiną būtina išjungti atliekant šiuos veiksmus:

a) Keičiant adatą, reguliuojant dygsnį, veriant siūlus į adatas;

b) pietų pertraukos metu ar trumpam paliekant darbo vietą;

c) abu atsakymai teisingi.

3. Kodėl praleidinėjami dygsniai ar nesusidaro peltakys?

a) Netinkamai įvertas siūlas;

b) per plonas audinys;

c) neveikia peilio mechanizmas.

4. Baigus darbą apsiūlėjimo mašina būtina:

a) Išjungti mašiną ir pašalinti iš mechanizmų siūlus bei medžiagų atliekas;

b) išjungti mašiną;

c) pranešti mechanikui.

*3* *užduotis.* SAUGUMO INSTRUKCIJOS

1. Dirbti su siuvimo įrengimais negalima, jei:

a) Nepakankamas apšvietimas;

b) neišklausytos saugumo instrukcijos;

c) siuvimo įgūdžiai nepakankami.

2. Prieš pradedant dirbti siuvimo mašina būtina:

a) Patikrinti, ar tvarkinga darbo vieta, siuvimo mašina;

b) įjungti siuvimo mašiną;

c) papietauti.

3. Norint pakeisti siuvimo mašinos adatą, pirmiausia reikia:

a) Kviesti mechaniką;

b) išjungti siuvimo mašiną;

c) ištraukti lūžusią adatą.

4. Kas gali atsitikti, jei netaisyklingai laikysite rankas?

a) Galite adata persidurti pirštą;

b) galite nekokybiškai siūti siūles;

c) galite jausti didesnį nuovargį.

5. Kas kiek laiko reikia išklausyti darbo saugos instruktažą?

a) Kartą per ketvirtį;

b) užtenka vieno karto;

c) kartą per trejus metus.

6. Dirbant skirtingais siuvimo įrenginiais:

a) Būtina išklausyti papildomus saugumo instruktažus;

b) užtenka bendrų saugumo instruktažų;

c) užtenka tik būti susipažinus su įrenginių eksploatacijos taisyklėmis.

7. Iš kurios pusės turi būti apšviesta darbo vieta?

a) Iš kairės ar priekio;

b) iš dešinės;

c) nesvarbu.

8. Atstumas tarp darbuotojo ir siuvimo mašinos turi būti:

a) 200–300 mm;

b) 100–150 mm;

c) 500 mm.

9. Atstumas tarp siuvinio ir darbuotojo akių turi būti:

a) 300–350 mm;

b) 500 mm;

c) 100–200 mm.

10. Kodėl darbo vietoje stalo ir kėdės aukštis turi būti reguliuojamas?

a) Kad darbo vieta atitiktų higienos normas ir fizinius darbuotojo poreikius;

b) darbo našumui padidinti;

c) kad darbo vieta būtų standartinė.

**Tema.** ***Technologinė gaminio dokumentacija***

*1 užduotis.* ĮMONĖJE NAUDOJAMA TECHNOLOGINĖ DOKUMENTACIJA

- Perskaitykite siuvamo gaminio techninę dokumentaciją.

- Išvardykite pagrindinius siūlių siuvimo reikalavimus pagal paruoštą gaminio technologinę dokumentaciją.

- Išvardykite siuvimo technologinių operacijų seką pagal paruoštą gaminio technologinę dokumentaciją.

*Atsakykite į klausimus.*

Kam reikalinga technologinė dokumentacija?

Kas nurodoma technologinėje dokumentacijoje?

Kas sudaro technologinę dokumentaciją?

Kodėl jums reikia perskaityti technologinę dokumentaciją?

**Tema. *Pagrindinių ir pagalbinių kirpinių paruošimas***

*1 užduotis.* KIRPINIŲ ŽYMĖJIMAS RANKINIU BŪDU PAGAL NURODYMUS

- Išvardykite kirpinių, skirtų konkrečiai operacijai atlikti, žymėjimus.

- Atpažinkite detalių kirpinius, skirtus konkrečiam technologiniam elementui siūti (pavyzdžiui, įleistinės kišenės elemento detalės, uždėtinės kišenės, apykaklių detalės ir kt.).

***Tema.******Siuvimo procesui reikalinga furnitūra***

*1* *užduotis.* SIUVIMO FURNITŪROS ASORTIMENTAS IR PASKIRTIS

1. Furnitūra – tai:

a) Drabužių gamyboje naudojami įvairūs užsegimai, atliekantys užsegimo ir puošybos funkcijas;

b) drabužių puošybiniai elementai;

c) drabužių konstrukciniai elementai.

2. Pagal paskirtį sagos skirstomos į:

a) Paltines ir suknelines;

b) paltines, suknelines, kostiumines, baltinines, uniformines, firmines;

c) moteriškas, vyriškas.

3. Pasirinkite tinkamą užtrauktuko apibūdinimą:

a) Užsegimas, sudarytas iš dviejų juostelių su dantukais ir traukiklio;

b) užsegimas, kurį sudaro dvi kibių paviršių juostelės;

c) užsegimas iš dviejų dalių, prisiuvamas arba įpresuojamas į drabužį.

4. Furnitūra drabužiui parenkama pagal:

a) Drabužio modelyje numatytus apdailos priedus;

b) drabužio spalvą;

c) drabužio konstrukciją.

5. Sagos gali būti:

a) Su dviem skylutėmis;

b) su ąsele;

c) su dviem, su keturiomis skylutėmis arba ąsele antroje sagos pusėje.

6. Išvardykite, iš kokių medžiagų gaminamos sagos:

7. Kokie užtrauktukai naudojami siuvant striukes?

a) Plastikiniai smulkiais dantukais;

b) įvairaus ilgio pertraukiami (atskiriamieji) užtrauktukai;

c) paslėptieji.

8. Kas yra *velkro* juostelės?

a) Dvi kibių paviršių juostelės, siuvamos prie užsegamų paviršių;

b) dviejų dalių juostelės, prisiuvamos ar įpresuojamos į drabužį;

c) užsegimas, sudarytas iš dviejų juostelių su danteliais ir traukiklio.

**Modulis „Siuvinio detalių siuvimas“**

**Tema*. Tarpusavyje susijusių technologinių operacijų atlikimo seka***

*1* *užduotis*. DRABUŽIŲ GAMYBOS PROCESAI. DRABUŽIŲ TECHNOLOGINIŲ OPERACIJŲ ATLIKIMO SEKA

1. Pagrindiniai drabužių gamybos procesai yra:

a) Modeliavimas, konstravimas, medžiagų paruošimas ir sukirpimas, drabužių siuvimas ir baigiamoji apdaila;

b) medžiagų paruošimas ir sukirpimas, drabužių siuvimas ir baigiamoji apdaila;

c) modeliavimas, konstravimas, drabužių siuvimas ir baigiamoji apdaila.

2. Drabužių siuvimo procesas – tai:

a) Detalių sukirpimas, atitinkamų technologinių elementų apdorojimas, sujungimas;

b) atitinkamų technologinių elementų apdorojimas, sujungimas ir baigiamoji apdaila;

c) konstravimas, atitinkamų technologinių elementų apdorojimas ir baigiamoji apdaila.

3. Kas yra drabužio technologinis elementas?

a) Visiškai pasiūtas drabužis;

b) drabužio detalės apdorojimas ar atskirų detalių sujungimas;

c) drabužio detalių sujungimas.

4. Kodėl reikia žinoti technologinę elementų siuvimo seką?

a) Kad darbas vyktų be klaidų ir greičiau;

b) kad būtų taupomas laikas;

c) tai nėra svarbu.

5. Kuri uždėtinės kišenės apdorojimo seka tinkama?

a) Viršutinio krašto apdorojimas, apatinio krašto apdorojimas, šoninių kraštų apdorojimas;

b) šoninių kraštų apdorojimas, viršutinio krašto apdorojimas, apatinio krašto apdorojimas;

c) viršutinio krašto apdorojimas, apatinio krašto apdorojimas.

**Tema*. Rankiniai darbai***

*1* *užduotis*. RANKINIŲ DYGSNIŲ KLASIFIKACIJA, PASKIRTIS. RANKINIŲ DYGSNIŲ ATLIKIMUI REIKALINGOS PRIEMONĖS IR ĮRANKIAI

1. Rankinės adatos skirstomos į:

a) Siuvimo, siuvinėjimo, adymo;

b) siuvimo ir siuvinėjimo;

c) siuvimo ir adymo.

2. Kam skirtos pirmo numerio adatos?

a) Vidutinio storio medžiagoms siūti;

b) plonoms, lengvoms medžiagoms siūti;

c) storoms, sunkioms medžiagoms, maišams siūti.

3. Antpirštis skirtas:

a) Siuvėjo pirštui apsaugoti nuo sužeidimo adata ir palengvinti adatos įstūmimą į siuvamą medžiagą;

b) plonoms medžiagoms siūti;

c) apsiūtiems drabužių kampams išversti ir ištaisyti.

4. Srovinėje gamyboje žirklės naudojamos:

a) Smulkiems kirpimo darbams;

b) nebrizgių audinių kraštams apkirpti;

c) detalėms sukirpti.

5. Siuvėjų kreidutės naudojamos:

a) Detalių kontūrams braižyti ir įvairiems ženklams žymėti ant lekalų;

b) detalių kontūrams braižyti ir įvairiems ženklams žymėti ant medžiagos;

c) detalių brėžiniams braižyti konstruojant drabužius.

6. Kaip vadinamas aštrus, lenktas peiliukas, skirtas daigstymo siūlams, įvairiems peltakiams, užsegimo kilpoms ir kt. pjauti?

a) Žirklutės siūlams karpyti;

b) ardiklis;

c) smaigtelis.

7. Rankiniai dygsniai skirstomi į:

a) Paprastuosius, sudėtingus;

b) sudaigstymo, apdailos;

c) tiesiuosius, kryžminius, įstrižinius.

8. Kurie dygsniai vadinami paprastaisiais?

a) Tiesieji, įstrižieji, kilpiškieji, kryžminiai;

b) kilpų išsiuvimo, įtvirčiai;

c) kryžminiai, kiti specialieji.

9. Kurie iš šių dygsnių vadinami tiesiaisiais?

a) Atsiūlėjimo;

b) sudaigstymo;

c) paslėptieji.

10. Kam skirti įstrižieji sudaigstymo dygsniai?

a) Detalėms tvirčiau sujungti (ypač iš slidžių audinių) kampuose, kad susiuvant detalės nepasislinktų;

b) linijoms ir ženklams ant simetrinių detalių perkelti (įsiuvų, palankų, kišenių vietos ir kt.);

c) detalėms laikinai sujungti, suraukti, atskiroms linijoms žymėti.

11. Paprastieji susiuvimo (mašininiai) dygsniai skirti:

a) Drabužio priekiniams, apykaklės, atvartų ir kt. kraštams sutvirtinti bei apdailinti; siūlių užlaidoms prie detalės pagrindo pritvirtinti;

b) detalėms galutinai susiūti, kai mašina pasiekti nepatogu arba reikalingas elastingas sujungimas;

c) kirptiniams kraštams, kilpų angoms apmėtyti, detalėms apdailinti.

12. Specialieji rankiniai dygsniai skirti:

a) Kilpų, kišenių bei kitų angų galams sutvirtinti;

b) kilpų angoms apmėtyti;

c) sagoms, kitiems užsegimo ar dekoratyviniams elementams pritvirtinti.

13. Ką reiškia terminas „sudaigstyti“?

a) Sujungti detales daigstymo dygsniais pagal ovalų kontūrą;

b) laikinai sujungti dvi panašaus dydžio detales daigstymo dygsniais;

c) perkelti linijas iš vienos detalės į kitą kopijavimo dygsniais.

2 *užduotis*. RANKINIŲ DARBŲ ATLIKIMAS, LAIKANTIS TECHNOLOGINIŲ REIKALAVIMŲ

- Parinkite adatas ir siūlus pagal audinio tipą.

- Rankinius darbus atitikite laikydamiesi technologinių reikalavimų (laikini peltakiai, nuolatiniai peltakiai, kraštų apdorojimo peltakiai, specialūs peltakiai, sagų prisiuvimas).

- Darbus aptarkite grupėje, išvardindami pagrindinius technologinius reikalavimus.

- Įsivertinkite kuriems rankiniams darbams skyrėte daugiau laiko ir pastangų.

**Tema*. Mašininės siūlės***

*1 užduotis*. MAŠININIŲ SIŪLIŲ KLASIFIKACIJA IR PASKIRTIS. TECHNINIAI MAŠININIŲ SIŪLIŲ ATLIKIMO REIKALAVIMAI

1. Į kokias grupes skirstomos mašininės siūlės?

a) Jungiamosios, kraštinės, apdailos;

b) susiūtinės, apsiūtinės, reljefinės;

c) palenkiamosios, apvadinės, apdailos.

2. Kokia jungiamųjų siūlių paskirtis?

a) Naudojamos drabužių detalių kraštams apdoroti;

b) skirtos drabužių apdailai bei padeda sukurti konstrukcines linijas;

c) skirtos drabužių detalėms sujungti.

3. Termino „prisiūti“ apibūdinimas:

a) Sujungti susiūtine siūle kelias beveik vienodo dydžio detales arba detalių kraštus;

b) prijungti mažas detales prie didelių;

c) sujungti dvi detales pagal išlenktas arba įlenktas linijas.

4. Termino „išpeltakiuoti“ apibūdinimas:

a) Mašininiu peltakiu sutvirtinti užlaidą siūlei ar palenktam kraštui;

b) apsiūti gaminio kirptinius kraštus, apsaugant juos nuo irimo;

c) sujungti detalių kraštus, kurie vėliau bus išversti, o siūlių kraštai atsiras viduryje.

5. Dvigubos siūlės siuvimo taisyklės:

a) Dvi siuvinio detalės sudedamos gerosiomis pusėmis į vidų ir susiuvamos reikiamu atstumu nuo kraštų. Siūlės plotis priklauso nuo audinio savybių ir siūlės paskirties;

b) dvi siuvinio detalės sudedamos išvirkščiosiomis pusėmis į vidų ir susiuvamos 3–4 mm pločio siūle. Užlaidos kraštai palyginami, siūlė išverčiama į išvirkščiąją pusę ir dar kartą nupeltakiuojama 5–7 mm pločio siūle;

c) detalių kraštai užkeičiami vienas už kito 6–10 mm ir susiuvami tiesiuoju (ar zigzaginiu) peltakiu per užkeitimo vidurį.


6. Kokia siūlė siuvama taip: „Detalės kirptinis kraštas pirmiausia atsiūlėjamas, o po to palenkiamas į išvirkščiąją pusę modelyje numatytu atstumu ir peltakiuojamas per atsiūlėtosios siūlės vidurį“?

a) Palenkiamoji siūlė uždaru kraštu;

b) palenkiamoji siūlė atviru kraštu;

c) apvadinė siūlė atviru kraštu.

7. Kokia siūlė pavaizduota paveikslėlyje?



*11 pav. Mašininės siūlės schema*

*Šaltinis: interneto prieiga:* [*https://femur.ru/lt/types-of-underwear-seams-stitch-suture.html*](https://femur.ru/lt/types-of-underwear-seams-stitch-suture.html)

a) Uždėtinė uždaru kraštu;

b) uždėtinė atviru kraštu;

c) susiūtinė.

8. Kokios siūlės siuvimo eiga pavaizduota paveikslėlyje?

|  |  |  |
| --- | --- | --- |
|  | | |
| 1. | 2. | 3. |

*12 pav. Mašininės siūlės schema*


*Šaltinis: interneto prieiga:* [*https://femur.ru/lt/types-of-underwear-seams-stitch-suture.html*](https://femur.ru/lt/types-of-underwear-seams-stitch-suture.html)

a) Dvigubos siūlės;

b) baltininės siūlės;

c) apsiūlėjimo siūlės.

9. Kokia siūlė pavaizduota paveikslėlyje?



*13 pav. Mašininės siūlės schema*


*Šaltinis: interneto prieiga:* [*https://femur.ru/lt/types-of-underwear-seams-stitch-suture.html*](https://femur.ru/lt/types-of-underwear-seams-stitch-suture.html)

a) Palenkiamoji uždaru kraštu;

b) apvadinė;

c) palenkiamoji atviru kraštu.

10. Schemoje pavaizduota:



*14 pav. Mašininės siūlės schema*

*Šaltinis: interneto prieiga:* [*https://femur.ru/lt/types-of-underwear-seams-stitch-suture.html*](https://femur.ru/lt/types-of-underwear-seams-stitch-suture.html)

a) Susiūtinė siūlė;

b) išpeltakiuotinė siūlė;

c) užpeltakiuotinė siūlė.

11. Kokios siūlės siuvimo seka parodyta paveikslėlyje?

|  |  |  |
| --- | --- | --- |
| https://femur.ru/assets/2340967-586x770.jpg | | |
| 1. | 2. | 3. |

*15 pav. Mašininės siūlės schema*


*Šaltinis: interneto prieiga:* [*https://femur.ru/lt/types-of-underwear-seams-stitch-suture.html*](https://femur.ru/lt/types-of-underwear-seams-stitch-suture.html)

a) Apvadinės;

b) dvigubos;

c) palenkiamosios uždaru kraštu.

12. Kokia siūlė pavaizduota paveikslėlyje?



*16 pav. Mašininės siūlės schema*


*Šaltinis: interneto prieiga:* [*https://femur.ru/lt/types-of-underwear-seams-stitch-suture.html*](https://femur.ru/lt/types-of-underwear-seams-stitch-suture.html)

a) Sudurtinė;

b) išpeltakiuotinė;

c) apdailos.

13. Įvardykite siūlių pavadinimus:



*17 pav. Mašininės siūlės schema*

*Šaltinis: interneto prieiga:* <https://femur.ru/lt/types-of-underwear-seams-stitch-suture.html>

14.Suraskite ir teisingai sunumeruokite mašininių darbų terminų apibūdinimą:

|  |  |  |
| --- | --- | --- |
| 1. Susiūti |  | Pritvirtinti palenktą siuvinio kraštą paslėptaisiais dygsniais arba mašininiu dygsniu |
| 2. Prisiūti |  | Sujungti dvi detales pagal kraštus ir vėliau juos išversti |
| 3. Apsiūti |  | Prijungti mažesnę detalę prie didesnės |
| 4. Įsiūti |  | Sutvirtinti išskleistos siūlės arba klostės užlaidas iš abiejų pusių nuo sujungimo linijos |
| 5. Išpeltakiuoti |  | Sujungti dvi detales pagal uždarą arba pusiau uždarą kontūrą |
| 6. Atsiūti |  | Sujungti dvi arba kelias vienodo dydžio detales |

**Tema. *Mašininių siūlių siuvimas***

*1 užduotis*. JUNGIAMŲJŲ SIŪLIŲ SIUVIMAS

- Paruoškite mašiną siūti.

- Paruoškite audinio skiauteles.

- Siūkite jungiamąsias siūles laikydamiesi technologinių reikalavimų.

- Išvardykite pasiūtas jungiamąsias siūles.

2 *užduotis.* KRAŠTINIŲ SIŪLIŲ SIUVIMAS.

- Paruoškite mašiną siūti.

- Paruoškite audinio skiauteles.

- Siūkite kraštines siūles laikydamiesi technologinių reikalavimų.

- Išvardykite pasiūtas kraštines siūles.

3 *užduotis*. APDAILOS PELTAKIŲ IR MAŠININIŲ SIŪLIŲ SIUVIMAS

- Paruoškite mašiną siūti.

- Paruoškite audinio skiauteles.

- Siūkite apdailos siūles laikydamiesi technologinių reikalavimų.

- Išvardykite pasiūtas apdailos siūles.

*4 užduotis*. NESUDĖTINGO GAMINIO SIUVIMAS

- Inerneto svetainėje suraskite prijuosčių pavyzdžių.

- Pagal nurodymus ar naudodamiesi technologine dokumentacija pasiūkite prijuostę.

- Išvardykite mašinines siūles, kurios buvo naudojamos siuvant prijuostę.

- Darbą pristatykite grupėje.

**Tema.** ***Tiesių, kreivų, figūrinių bei laužytų siūlių linijų siuvimas***

*1 užduotis.* TECHNINIAI TIESIŲ, KREIVŲ, FIGŪRINIŲ BEI LAUŽYTŲ SIŪLIŲ LINIJŲ SIUVIMO REIKALAVIMAI PAGAL STANDARTUS

1. Kokias detales apdorojant siuvamos laužytos siūlės?

a) Uždėtinių kišenių, dirželių, papečių;

b) juosmeninių drabužių detales,

c) suknelių apačias.

2. Kaip apdorojami išgaubti ar lenkti detalių kraštai?

a) Tokios pat formos apsiuvu, apvadine siūle;

b) tiesia juostele;

c) tik apsiūlėjimo siūle.

3. Siūlių užlaidos įgaubtose vietose:

a) Įkerpamos nesiekiant peltakio 2–3 mm;

b) pakerpamos sumažinant jų plotį iki 2–3 mm;

c) sudedamos nedidelės klostelės.

4. Kuris teiginys tiksliausiai apibūdina detalių kraštų apdorojimą ar susiuvimą laužyta linija?

a) Siuvama atkarpomis, esančiomis tarp linkio taškų: juose, laikant adatą medžiagoje, detalės pasukamos viena kitos atžvilgiu, sutapdinami kirptieji taškai ir siuvama kita atkarpa;

b) siuvama atkarpomis, esančiomis tarp linkio taškų: juose detalės pasukamos viena kitos atžvilgiu, sutapdinami kirptieji taškai ir siuvama kita atkarpa;

c) siuvama atkarpomis, detalės pasukamos viena kitos atžvilgiu, sutapdinami kirptieji taškai ir siuvama kita atkarpa.

5. Jungiant detales, iš kurių viena turi būti sutraukta, siuvama taip:

a) Iš sutraukiamos detalės pusės ją sulaikant;

b) iš nesutraukiamos detalės pusės šiek tiek ją patempiant;

c) nesvarbu, iš kokios pusės.

6. Iš kokios pusės rekomenduojama siūti, jei viena detalė įgaubta, o kita išgaubta?

a) Iš detalės įgaubtu kraštu pusės;

b) iš detalės išgaubtu kraštu pusės;

c) nesvarbu, iš kokios pusės.

2 *užduotis*. SIŪLIŲ SIUVIMAS, PRITAIKYMAS

1. Laikydamiesi technologinių reikalavimų, pasiūkite detalių skirtingų formų kraštais (kreivais, laužytais, figūriniais) pavyzdžius.

- Paruoškite mašiną siūti.


- Pasiūkite pavyzdžius.

- Darbus pristatykite grupei.

2. Pasiūkite nesudėtingą siuvinį (servetėlę, užuolaidėlę) pritaikydami figūrinį ar laužytais kraštais siuvimą.

- Paruoškite mašiną siūti.

- Pasiūkite servetėlių komplektą (pavyzdžiui, dvigubų servetėlių).



*18 pav. Dvigubos servetėlės eskizas*

*Šaltinis:* Lenkaitienė, A. *Buities gaminių siuvimas, mokymo/si priemonė*

**Tema.** ***Austinių, megztų (trikotažinių), neaustinių, kompozicinių medžiagų asortimentas ir jų technologinės savybės***

1 *užduotis.* AUSTINIŲ, MEGZTŲ (TRIKOTAŽINIŲ), NEAUSTINIŲ, KOMPOZICINIŲ MEDŽIAGŲ ASORTIMENTAS, PASKIRTIS IR JŲ TECHNOLOGINĖS SAVYBĖS

1. Ką vadiname natūraliomis medžiagomis?

a) Medžiagos, randamos gamtoje, vadinamos natūraliomis medžiagomis;

b) medžiagos, gaminamos iš gamtinių polimerų, vadinamos dirbtinėmis medžiagomis;

c) medžiagos, gaunamos iš sintetinių polimerų, vadinamos sintetinėmis medžiagomis.

2. Kuri medžiaga atspari grybeliams, mikroorganizmams, parazitams?

a) Medvilnė;

b) poliamidas;

c) viskozė.

3. Stipriausias natūralus pluoštas yra:

a) Šilkas;

b) vilna;

c) linas.

4. Stipriausias sintetinis pluoštas yra:

a) Poliesteris;

b) poliamidas;

c) elastanas.

5. Kas nulemia audinių klasifikaciją į asortimentus?

a) Pluoštas;

b) paskirtis;

c) apdaila.

6. Batistas – tai:

a) Drobinio pynimo audinys iš vidutinio storio siūlų;

b) ploniausias medvilninis audinys iš plonų, sukrių siūlų, kuriam suteiktas blizgesys;

c) tankus medvilninis ruoželinio pynimo audinys.

7. Medvilninių audinių asortimentas pagal audinių paskirtį:

a) Baltininiai, marškininiai, sukneliniai, kostiuminiai, apsiaustiniai;

b) baltininiai, sukneliniai;

c) sukneliniai, kostiuminiai, paltiniai.

8. Atlasas – tai:

a) Atlasinio pynimo audinys, naudojama tik blizgi jo pusė;

b) pūkinio pynimo ypač puošnus audinys;

c) ypač lengvas, permatomas drobinio pynimo audinys.

9. Kas yra metmenys?

a) Siūlai, audinyje išsidėstę išilgai;

b) siūlai, audinyje išsidėstę skersai;

c) audinio kraštai.

10. Išvardykite pagrindinius audinių apdailos etapus:

11. Technologinės medžiagų savybės yra šios:

a) Stiprumas, tąsumas, standumas, kritumas, glamžumas;

b) ilgis, plotis, storis;

c) traukumas, slidumas, paslankumas, irumas, prakertamumas.

12. Megztos (trikotažinės) medžiagos – tai:

a) Gaminys, sudarytas iš pagrindo ir pūkinės medžiagos;

b) gaminys, numegztas iš vieno arba daugelio siūlų, juos išlankstant į tarpusavyje susipinančias kilpas;

c) gaminys, sudarytas iš statmenai susipynusių siūlų sistemų.

13. Megztų (trikotažinių) medžiagų susisukimas – tai:

a) Savybė riestis iš galų ir kraštų;

b) savybė po tempimo atgauti pradinius matmenis;

c) kilpų irimas, kai jos nesutvirtintos arba kai nutrūksta kilpą sudarantis siūlas.

14. Medžiagos atsparumas temperatūros poveikiui – tai:

a) Medžiagos paviršiaus nelygumas;

b) medžiagos geba nekeisti išvaizdos iki tam tikros temperatūros;

c) medžiagos savybė priešintis ardomajam išorinių jėgų veikimui.

15. Kompozicinės medžiagos – tai:

a) Medžiagos, sutvirtintos iš dviejų, trijų ar daugiau įvairių medžiagų sluoksnių;

b) tinklelio pavidalo megztos medžiagos;

c) medžiagos, pagamintos iš pluoštų ar siūlų, nenaudojant tradicinio audimo proceso.

16. Neaustinės medžiagos – tai:

a) Medžiagos, pagamintos iš pluoštų ar siūlų, nenaudojant tradicinio audimo proceso;

b) tekstilės gaminys, sudarytas iš statmenai susipynusių siūlų sistemų;

c) tekstilinės medžiagos, padengtos polimerine medžiaga.

2 *užduotis.* Atlikite medžiagų pažinimo praktinį darbą. Atpažinkite audinių pavyzdžius ir užpildykite lentelę.

**Tekstilės medžiagų pažinimo praktinis darbas**

Darbą atliko:

|  |  |  |  |  |  |  |
| --- | --- | --- | --- | --- | --- | --- |
| Audinio pavyzdys | | | Pluoštinė sudėtis | | Pynimas | Paskirtis |
| Gamybos būdas | Geroji pusė ir metmenų kryptis | Išvirkščioji pusė | Metmenų kryptimi | Ataudų kryptimi |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

*Išvados:* *(formuluodami išvadas remkitės šiais klausimais)*

Kaip nustatėte audinio gerąją pusę?

Kaip nustatėte pluoštinę sudėtį?

Kokios audinio savybės priklauso nuo pynimo?

Kaip parenkamas audinys drabužiui?

**Tema.** ***Natūralių ir dirbtinių odų, kailių asortimentas ir jų technologinės savybės***

*1 užduotis.* NATŪRALIŲ IR DIRBTINIŲ ODŲ, KAILIŲ ASORTIMENTAS, PASKIRTIS IR JŲ SAVYBĖS

1. Kaip skirstoma natūrali oda?

a) Išviršinė, pamušalinė, galanterijos, drabužių;

b) išviršinė, pamušalinė;

c) galanterijos, drabužių.

2. Pati minkščiausia, lengviausia ir elastingiausia oda yra:

a) Išdirbta chromu;

b) išdirbta augalais;

c) išdirbta sintetiniu būdu.

3. Kokios natūralios odos naudojamos drabužiams?

a) Veršelių, ožkų, avių, kiaulių, elnių;

b) veršelių ir elnių;

c) stambiųjų raguočių, kiaulių.

4. Dirbtinė oda gaminama:

a) Padengiant tekstilinę medžiagą (audinį, megztą, neaustinę) polimerine derva;

b) iš polimerinių medžiagų;

c) perdirbant natūralias odas.

5. Kaip skirstomi natūralūs kailiai?

a) Švelniakailių žvėrelių ir naminių gyvūnų;

b) švelniakailių žvėrelių, naminių gyvūnų, vandens gyvūnų;

c) sabalų, ruonių, avių.

6. Megztiniu būdu dirbtinis kailis gaminamas:

a) Prie stipraus audinio priklijuojant pūkuotas virvutes;

b) mezgamas mezgimo mašinomis įmezgant pūką;

c) audžiamas pūkiniais pynimais.

**Tema.** ***Drabužių asortimentas***

1 *užduotis.* DRABUŽIŲ KLASIFIKAVIMAS PAGAL PASKIRTĮ IR KONSTRUKCIJĄ

1. Drabužiai – tai:

a) Siuviniai, apsaugantys žmogaus kūną nuo išorės poveikio ir turintys estetinę paskirtį;

b) siuviniai, apsaugantys žmogaus kūną nuo išorės poveikio;

c) siuviniai, turintys tik estetinę paskirtį.

2. Pagal paskirtį drabužiai skirstomi į:

a) Buitinius, sportinius, gamybinius, sceninius ir tautinius;

b) moteriškus, vyriškus, vaikiškus;

c) kasdieninius, išeiginius, vakarinius.

3. Pagal atraminį kūno paviršių ir konstrukcinį drabužio skaidymą drabužiai būna:

a) Petiniai ir juosmeniniai;

b) specialieji ir uniforminiai;

c) viršutiniai drabužiai, baltiniai, korsetiniai gaminiai.

4. Pagal sezoną drabužiai būna:

a) Viršutiniai, apatiniai;

b) žieminiai, vasariniai, demisezoniniai, nesezoniniai;

c) žieminiai, vasariniai.

5. Išvardykite petinius drabužius:

6. Išvardykite lietuvių tautinio moteriško kostiumo komplekto dalis:

7. Kokiai drabužių grupei priskiriami naktiniai marškiniai?

a) Buitinių drabužių;

b) gamybinių drabužių;

c) sceninių ir tautinių drabužių.

**Tema.** ***Drabužių detalės***

1 *užduotis.* DETALĖS, SKIRSTOMOS PAGAL PADĖTĮ DRABUŽYJE IR PASKIRTĮ. Pasitikrinkite teorines žinias.

1. Drabužių detalės pagal medžiagą, padėtį drabužyje ir paskirtį skirstomos į:

a) Viršaus ir įdėklines;

b) viršaus, pamušalo, įdėklines;

c) viršaus, pamušalo.

2. Įdėklinių detalių paskirtis:

a) Suteikti norimą formą, apsaugoti nuo ištampymo;

b) suteikti norimą formą, apsaugoti nuo ištampymo, pagerinti šilumines savybes;

c) suteikti norimą formą.

3. Pamušalinių detalių paskirtis:

a) Naudojamos, kad susidarytų kuo mažesnė trintis tarp drabužių sluoksnių;

b) naudojamos dėl estetinės drabužio išvaizdos, šiluminėms savybėms pagerinti;

c) abu atsakymai teisingi.

4. Nuo ko priklauso detalių kiekis, medžiaga ir forma drabužyje?

a) Nuo drabužio paskirties;

b) nuo drabužio paskirties, modelio konstrukcijos;

c) nuo drabužio sudėtingumo.

5. Detalės pagal konstrukcinį suskaidymą, atsižvelgiant į žmogaus kūno atraminį paviršių, skirstomos į:

a) Viršaus ir pamušalo;

b) viršaus, pamušalo, įdėklines;

c) petinių drabužių, juosmeninių drabužių.

6. Išvardykite pagrindines petinių drabužių detales:

7. Išvardykite pagrindines kelnių detales:

8. Išvardykite pagrindines sijonų detales:

9. Nuo ko priklauso kirptinių detalių kraštų pavadinimai?

a) Nuo drabužio padėties ant žmogaus figūros;

b) nuo jų padėties drabužyje ir drabužio padėties ant žmogaus figūros;

c) nuo jų padėties drabužyje.

1 *užduotis*. PAGRINDINĖS PETINIŲ, JUOSMENINIŲ DRABUŽIŲ DETALĖS

1. Suskaičiuokite paveikslėlyje pavaizduotos suknelės detales. Parašykite jų pavadinimus.

|  |  |
| --- | --- |
|  |  |

*19 pav. Suknelės eskizas*

*Šaltinis: interneto prieiga* [*https://www.stylearc.com/shop/sewing-patterns/lacey-dress/*](https://www.stylearc.com/shop/sewing-patterns/lacey-dress/)

2. Parašykite kelnių detalių linijų pavadinimus:

|  |  |
| --- | --- |
|  | 1.  2.  2‘.  3.  4.  5. |

*20 pav. Kelnių užpakalinė ir priekio detalės*

*Šaltinis:* Domeikienė*,* B. *Mokymo/si priemonė. Juosmeninių drabužių siuvimas*

3. Parašykite sijono detalių linijų pavadinimus:

|  |  |
| --- | --- |
|  | 1.  2.  3.  4.  5.  6. |

*21 pav. Sijono užpakalinė ir priekio detalės*

*Šaltinis:* Domeikienė*,* B. *Mokymo/si priemonė. Juosmeninių drabužių siuvimas*

**Tema.** ***Mažųjų detalių apdorojimas***

1 *užduotis.* ANTKIŠENIŲ, DIRŽŲ, ĮSIUVŲ IR KLOSČIŲ APDOROJIMAS

1. Išvardykite mažąsias detales:

2. Mažosios detalės – tai:

a) Diržai ir dirželiai – ilgos ir siauros detalės, skirtos gaminiui puošti;

b) nedidelių matmenų gaminį puošiančios detalės, dažniausiai gaminamos iš dviejų dalių (viršutinės ir apatinės), kurios susiuvamos iš trijų šonų;

c) stačiakampės formos antkišeniai, rankogaliai.

3. Antkišeniai – tai detalės:

a) Prisiuvamos virš kišenių angų ir jas uždengiančios;

b) kuriomis drabužis sujuosiamas per liemenį;

c) įvairių formų ir dekoratyvinės.

4. Antkišenio apatinė detalė turi būti:

a) Mažesnė už viršutinę;

b) abi detalės lygios;

c) didesnė už viršutinę.

5. Siuvant antkišenį siūlės plotis turi būti:

a) 5–7 mm;

b) 9–10 mm;

c) 10–12 mm.

6. Diržo siuvimo seka:

a) Susiuvami detalių išilginiai kraštai ir galas, susiūtas diržas išverčiamas į gerąją pusę, sutvarkomos siūlės ir kraštai, lyginama, siuvami apdailos peltakiai, tvirtinamos sagtys;

b) susiuvami detalių išilginiai kraštai ir galas, lyginama, siuvami apdailos peltakiai, tvirtinamos sagtys;

c) siuvami apdailos peltakiai, tvirtinamos sagtys.

*2 užduotis.* ANTKIŠENIŲ APDOROJIMAS

- Paruoškite siuvimo mašiną.

- Patikrinkite sukirptų detalių kontrolinius taškus.

- Pasiūkite pagal nurodymus kelis skirtingų formų antkišenius (antkišenį iš dviejų detalių, iš vienos detalės, žiedo formos rankogalius, užsegamus rankogalius).

-Išvardinkite siuvimo technologinius reikalavimus.

*3 užduotis*. DIRŽŲ APDOROJIMAS

- Interneto svetainėje suraskite įvairių diržų pavyzdžių. Grupėje aptarkite jų siuvimo technologijas.

- Paruoškite siuvimo mašiną.

- Patikrinkite sukirptų detalių kontrolinius taškus.

- Pasiūkite pagal nurodymus dirželių pavyzdžius skirtingais siuvimo būdais (įvairios ąselės, apsiūtinė velkė, velkė su vienu atviru galu, vientisi diržai su sagtimi ir be jos, dviejų detalių diržai).

-Išvardinkite siuvimo technologinius reikalavimus.

*4 užduotis.* ĮSIUVŲ IR KLOSČIŲ APDOROJIMAS

- Paruoškite siuvimo mašiną.

- Patikrinkite sukirptų detalių kontrolinius taškus.

- Pasiūkite pagal nurodymus įvairių klosčių pavyzdžius (ištisinis įsiuvas detalės krašte, ištisinis įsiuvas detalės viduryje, prakirptas įsiuvas detalės krašte, įsiuvas užkeitus kirptuosius kraštus, vienpusės klostės, sumestinės klostės, apdailiniai klosčių sutvirtinimai).

- Išvardinkite siuvimo technologinius reikalavimus.

**Tema.** ***Nesudėtingų siuvinių technologiniai elementai***

1 *užduotis*. SERVETĖLIŲ IR STALTIESIŲ TECHNOLOGINIAI ELEMENTAI

- Paruoškite siuvimo mašiną.

- Patikrinkite sukirptų detalių kontrolinius taškus.

- Pasiūkite pagal nurodymus servetėlę, staltiesę ar jų technologinius elementus.

- Darbus pristatykite grupei.

2 *užduotis.* PATALYNĖS TECHNOLOGINIAI ELEMENTAI

- Apžiūrėkite pateiktus patalynės komplekto pavyzdžius(pagalvės ar apkloto užvalkalus, paklodės). Aptarkite jų siuvimo technologiją.

- Paruoškite siuvimo mašiną.

- Patikrinkite sukirptų detalių kontrolinius taškus.

- Pasiūkite patalynės komplektą ar jo technologinius elementus.

- Išvardinkite siūlių technologinius reikalavimus.

**Tema.** ***Juosmeninių drabužių technologiniai elementai***

1 *užduotis.* JUOSMENINIŲ DRABUŽIŲ TECHNOLOGINIAI ELEMENTAI


1. Kokia eilės tvarka apdorojamos uždėtinės kišenės?

a) Viršutinių kraštų apdorojimas, šoninių ir apatinių kraštų apdorojimas, kišenių prisiuvimas;

b) šoninių ir apatinių kraštų apdorojimas, viršutinių kraštų apdorojimas, kišenių prisiuvimas;

c) kišenių prisiuvimas, viršutinių kraštų apdorojimas, šoninių ir apatinių kraštų apdorojimas.

2. Koks kišenės viršaus apdorojimo būdas pavaizduotas paveikslėlyje?



*22 pav. Kišenės viršaus apdorojimo medžiaga*

*Šaltinis:* Lenkaitienė,A. *Mokymo/si priemonė.*

a) Su palenkimo užlaida;

b) su apsiuvu;

c) su priesiuvu.

3. Kokia siūle uždėtinės kišenės prijungiamos prie gaminio?

a) Apvadine;

b) uždėtine;

c) dviguba.


4. Kaip prisiuvama uždėtinė kišenė?

a) Kišenė prisiuvama iš gerosios pusės modelyje numatytu atstumu nuo jos apdorotų kraštų. Kišenių viršutiniai kampai sutvirtinami;

b) kišenė prisiuvama iš blogosios pusės modelyje numatytu atstumu nuo jos apdorotų kraštų. Kišenių viršutiniai kampai sutvirtinami;

c) kišenė prisiuvama iš gerosios pusės 1–2 mm atstumu nuo jos apdorotų kraštų.

5. Kokios detalės reikalingos šiai kišenei?

**

*23 pav. Kelnių technologinio elemento schema*

*Šaltinis:* Domeikienė*,* B. *Mokymo/si priemonė. Juosmeninių drabužių siuvimas*

a) A – priekinės detalės dalis, B – maišelio viršutinė ir apatinė detalės, C – priesiuvas, D – apsiuvas;

b) A – priekinės detalės dalis, B – maišelio viršutinė ir apatinė detalės, C – šonelis-įkišenis, D – sulaikymo juostelė (valas);

c) A – priekinės detalės dalis, B – maišelio viršutinė ir apatinė detalės, C – pajuosmenė, D – priesiuvas.

6. Kokia kišenė pavaizduota paveikslėlyje?



*24 pav. Kišenės technologinio elemento schema*


*Šaltinis:* Domeikienė*,* B. *Mokymo/si priemonė. Juosmeninių drabužių siuvimas*

a) Įleistinė kišenė su rėmeliu;

b) įleistinė kišenė su priesiuvu;

c) kišenė siūlėje.

7. Koks užtrauktuko prisiuvimo būdas pavaizduotas paveikslėlyje?



*25 pav. Užsago technologinis elementas*

*Šaltinis:* Domeikienė,B. *Mokymo/si priemonė. Juosmeninių drabužių siuvimas*

a) Užsegimo užtrauktuku siuvimas siūlėje, pastarąjį visiškai uždengiant;

b) užsegimo užtrauktuku siuvimas uždėtine siūle asimetriškai siūlės atžvilgiu;

c) užsegimo užtrauktuku siuvimas uždėtine siūle simetriškai siūlės atžvilgiu.

8. Koks yra sijono juosmens prisiuvimo siūlės plotis?

a) 3–5 mm;

b) 7–10 mm;

c) 15 mm.

*2 užduotis.* KIŠENIŲ APDOROJIMAS

- Pasitikslinkite sukirptas kišenių ir gaminio detales bei įkirpius (kontrolinius taškus).

- Paruoškite uždėtinę kišenę.

- Pažymėkite kišenės prisiuvimo vietą.

- Prisiūkite uždėtinę kišenę prie detalės.

- Aptarkite atliktus technologinius veiksmus ir gautus rezultatus.

*3 užduotis.* UŽSAGO TECHNOLOGINIAI ELEMENTAI

- Pasitikslinkite sukirptų detalių užsago siuvimo vietą, įkirpius (kontrolinius taškus).

- Pasiūkite sijono užsago pavyzdį pagal nurodymus.

- Pasiūkite kelnių užsago pavyzdį pagal nurodymus.

- Aptarkite atliktus technologinius veiksmus ir gautus rezultatus.

*4 užduotis*. JUOSMENS APDOROJIMAS

- Pasitikslinkite sukirpto juosmens ir detalės kontrolinius įkirpius.

- Paruoškite juosmenį, pagal nurodymus.

- Prisiūkite juosmenį laikydamiesi technologinių reikalavimų.

- Aptarkite atliktus technologinius veiksmus ir gautus rezultatus.

*5 užduotis*. SKELTUKŲ APDOROJIMAS

- Pasitikslinkite sukirptų detalių kontrolinius įkirpius.

- Pasiūkite sijono skeltuko technologinį elementą pagal nurodymus.

- Aptarkite atliktus technologinius veiksmus ir gautus rezultatus.

*6 užduotis.* DETALIŲ KRAŠTŲ APDOROJIMO ELEMENTAI

- Pasiūkite kraštų apsiūlėjimo ir palenkimo technologinių elementų pavyzdžius pagal nurodymus (palenkto krašto peltakiavimas universalia mašina su atviru ir su uždaru kraštu; kelnių apačios palenkimas su atvartu ir be atvarto su juostele).

- Aptarkite atliktus technologinius veiksmus ir gautus rezultatus.

**Tema*. Petinių drabužių technologiniai elementai***

1 *užduotis.* PETINIŲ DRABUŽIŲ TECHNOLOGINIAI ELEMENTAI

1. Kokio pločio siūle siuvami kišenės maišeliai?

a) 5–7 mm;

b) 10–15 mm;

c) 15 mm.

2. Išvardykite kišenės rėmelių detales:

3. Kokios detalės reikalingos apykaklei iš vidutinio storio audinių pasiūti?

a) Viršutinė apykaklė ir apatinė apykaklė;

b) viršutinė apykaklė ir klijinis įdėklas;

c) viršutinė apykaklė, klijinis įdėklas ir apatinė apykaklė.

4. Kuri apykaklės detalė yra sulaikoma ties kampais?

a) Viršutinė ir apatinė apykaklės detalės;

b) viršutinė apykaklė;

c) apatinė apykaklė.

5. Kokie kontroliniai taškai yra svarbūs jungiant apykaklę į priekaklį, kai palaidinė su atvartais?

a) Nugaros vidurio taškas ir tarpukampiai;

b) nugaros ir apykaklės vidurio taškai, pečių taškai ir tarpukampiai;

c) apykaklės vidurio taškas, pečių taškai.


6. Viršutinė ir apatinė apykaklė jungiamos:

a) 5–7 mm pločio siūle;

b) 10–12 mm pločio siūle;

c) 15 mm pločio siūle.

7. Koks rankovių prakarpos apdorojimo būdas pavaizduotas paveikslėlyje?



*26 pav. Rankovės užsago prakarpos apdorojimo schema*

*Šaltinis:* Linkienė, L. *Mokymo/si priemonė. Petinių drabužių be pamušalo siuvimas*

a) Rankovės užsago prakarpos krašto apdorojimas kraštavimo juostele;

b) rankovės užsago prakarpos krašto apdorojimas palenkiamąja siūle;

c) rankovės užsago prakarpos apdorojimas priesiuvu.

8. Kokia siūle galima prisiūti rankogalį prie rankovės?

a) Susiūtine;

b) uždėtine;

c) abu atsakymai teisingi.

9. Išvardykite galimus drabužių užsegimus:

10. Išvardykite užsegimų per visą detalės ilgį kraštų apdorojimo būdus:

11. Kai užsegimas nesiekia detalės apačios, jo kraštai apdorojami:

a) Apvadais, apsiuvais arba priesiuvais;

b) palenkiamąja siūle;

c) apvadais.


12. Užsegimai išpjovose apsiuvu apdorojami:

a) 4–5 mm pločio siūle;

b) 10 mm pločio siūle;

c) 10–12 mm pločio siūle.

13. Koks papetės prisiuvimo būdas pavaizduotas paveikslėlyje?



*27 pav. Papetės prisiuvimo technologinis elementas*

*Šaltinis:* Linkienė, L. *Mokymo/si priemonė. Petinių drabužių be pamušalo siuvimas*

a) Uždėtine siūle;

b) susiūtine siūle;

c) apvadine siūle.

2 *užduotis.* KIŠENIŲ APDOROJIMAS

- Paruoškite siuvimo mašiną.

- Pasitikslinkite sukirptas kišenių ir gaminio detales, jų įkirpius (kontrolinius taškus).

- Paruoškite kišenių detales.

- Patikslinkite kišenės prisiuvimo vietą.

- Pasiūkite kišenių siūlėje, kišenių sandūroje pavyzdžius, laikydamiesi technologinių reikalavimų.

- Aptarkite atliktus technologinius veiksmus ir gautus rezultatus.

3 *užduotis*. UŽSAGO APDOROJIMAS

- Paruoškite siuvimo mašiną.

- Patikslinkite sukirptų detalių užsago apdorojimo kontrolinius taškus.

- Pasiūkite užsago ne per visą priekio ilgį pavyzdžius pagal nurodymus.

- Pasiūkite užsago per visą priekio ilgį pavyzdžius pagal nurodymus.

- Aptarkite atliktus technologinius veiksmus ir gautus rezultatus.

4 *užduotis*. APYKAKLIŲ APDOROJIMAS IR ĮSIUVIMAS

- Paruoškite siuvimo mašiną;

- Patikslinkite sukirptų apykaklės detalių kontrolinius taškus.

- Pasiūkite apykaklių pavyzdžius (plokščios apykaklės, atverstinės apykaklės, apykaklės su stova).

- Pasiūkite apykaklių įsiuvimo į gaminį pavyzdžius naudodami keletą įsiuvimo būdų.

- Aptarkite atliktus technologinius veiksmus ir gautus rezultatus.

- Paskaičiuokite laiką sugaištą kiekvienos apykaklės pasiuvimui. Palyginkite.

5 *užduotis.* RANKOVIŲ APDOROJIMAS

- Paruoškite siuvimo mašiną.

- Patikslinkite sukirptų detalių kontrolinius taškus.

- Pasiūkite pagal nurodymus rankovių prakarpos apdorojimo pavyzdžius (rankovės užsago prakarpos krašto apdorojimas kraštavimo juostele, rankovės užsago prakarpos krašto apdorojimas palenkiamąja siūle, rankovės užsago prakarpos apdorojimas priesiuvu).

- Pasiūkite rankogalio prisiuvimo pavyzdžius.

- Aptarkite atliktus technologinius veiksmus ir gautus rezultatus.

6 *užduotis.* PRIEKIO IR NUGAROS DETALIŲ APDOROJIMAS

- Paruoškite siuvimo mašiną.

- Patikslinkite sukirptų detalių kontrolinius taškus.

- Pasiūkite priekio ir nugaros detalių apdorojimo elementus (papetės prisiuvimas, reljefinės siūlės siuvimas, nugaros vidurio siūlės siuvimas).

**Tema*. Furnitūros tvirtinimas. Kilpų išsiuvimas***

1 *užduotis.* FURNITŪROS TVIRTINIMAS. KILPŲ IŠSIUVIMAS

1. Sagos gali būti tvirtinamos:

a) Rankiniu būdu;

b) pusautomačiais;

c) abu atsakymai teisingi.

2. Mikroprocesorinio sagų prisiuvimo pusautomačio dalys:

a) Siuvimo mašina, automatinis sagų tiektuvas, skaitmeninis valdymo blokas, stalas, nuėmimo stalas, transportavimo įtaisas;

b) siuvimo mašina, stalas, nuėmimo stalas, transportavimo įtaisas;

c) automatinis sagų tiektuvas, skaitmeninis valdymo blokas, stalas, transportavimo įtaisas.

3. Sagų prisiuvimo būdas priklauso nuo:

a) Sagos dydžio, skylučių skaičiaus;

b) sagos formos, dydžio, skylučių skaičiaus;

c) sagos skylučių skaičiaus.

4. Sagos siuvimo mašinose prisiuvamos sudarant:

a) Vieno siūlo grandininį peltakį;

b) vieno siūlo apsiūlėjimo peltakį;

c) dviejų siūlų peltakį.

5. Spraudės tvirtinamos:

a) Rankine adata ir siūlu;

b) specialiu prietaisu;

c) tik automatinėmis mašinomis.

6. Kilpos skirstomos į:

a) Baltinines ir figūrines;

b) apvalias ir tiesias;

c) skiriasi tik dydžiu.

7. Kuris teiginys teisingas:

a) Baltininės ir figūrinės kilpos išsiuvamos skirtingomis mašinomis;

b) kilpos forma ir sudarymo procesas nepriklauso nuo mašinos valdymo proceso;

c) kilpos galvutės forma gali būti tik užapvalinta.

8. Figūrinės kilpos naudojamos:

a) Baltiniuose ir patalynės gaminiuose, jos yra stačiakampio formos;

b) viršutiniuose drabužiuose ir viename gale turi apvalią galvutę;

c) proginiuose drabužiuose.

**Tema*. Smulkioji gaminio apdaila***

*1 užduotis.* SMULKIOJI GAMINIO APDAILA

1. Dydžių etiketės siuvamos:

a) Vidinėse siūlėse;

b) išorinėse siūlėse;

c) uždėtine siūle gaminio gerojoje pusėje.

2. Aplikacijos apdorotais kraštais siuvamos:

a) Uždėtine siūle;

b) susiūtine siūle;

c) kraštuotine zigzagine siūle.

3. Išvardykite tekstilės gaminių etiketes:

4. Akutės tvirtinamos:

a) Specialiu įtaisu rankiniu būdu;

b) specialiomis mašinomis;

c) abu atsakymai teisingi.

5. Smulkiosios gaminio apdailos tvirtinimas priklauso nuo:

a) Modelio;

b) gaminio paskirties;

c) abu atsakymai teisingi.

6. Tekstilės gaminio priežiūros etiketėje nurodomi:

a) Gaminio priežiūros simboliai;

b) drabužio dydis;

c) pagaminimo data.

**Tema*. Nesudėtingas rankinis siuvinėjimas***

*1 užduotis.* SIUVINĖJIMO DYGSNIAI

1. Kaip vadinami blizgantys (metalizuoti) siuvinėjimo siūlai?

a) Mulinė;

b) liureksas;

c) „irisai“ (medvilniniai).

2. Išvardykite priemones, reikalingas siuvinėjimui:

3. Siuvinėti galima:

a) Rankiniu būdu;

b) mašinomis;

c) abu atsakymai teisingi.

4. Pažymėkite teisingą teiginį:

a) Tekstilės gaminiai gali būti siuvinėjami, dekoruojami paprastais dygsniais;

b) tekstilės gaminiai negali būti dekoruojami paprastais dygsniais;

c) tekstilės gaminiai nedekoruojami dekoratyviniais dygsniais.

5. Lygiųjų dygsnių siuvinėjimo apibūdinimas:

a) Dygsniai „guli“ lygiagrečiai vieni šalia kitų, sudarydami lygų paviršių;

b) siuvinėjimo plotas užpildomas tiesiais, įstrižais dygsniais spalvotais siūlais;

c) pirmas dygsnis siuvamas vidutinio ilgio. Siuvant antrą, adata ištraukiama pirmojo dygsnio viduryje.

6. Kilpinis siuvinėjimo dygsnis tinka:

a) Karpytiniam siuvinėjimui, detalių pakraščiams apsiūti;

b) drabužiams dekoruoti: aplikacijoms, karpytiniam siuvinėjimui, detalių pakraščiams apsiūti;

c) meniniam siuvinėjimui.

*2 užduotis*. RANKINIO SIUVINĖJIMO PRITAIKYMAS DRABUŽIUOSE

- Parinkite internetinėje svetainėje drabužių siuvinėjimo pavyzdžių.

- Pasirinkite siuvinėjimo techniką.

- Pasiruoškite darbo priemones ir darbo vietą.

- Dekoruokite siuvinėjimu tekstilinio gaminio detalę pasirinktinai (pvz.: pagalvės užvalkalą, uždėtinę kišenę, apykaklę, dirželį).

- Darbus pristatykite ir aptarkite grupelėse.

**Modulis „Įvadas į darbo rinką“**

*TESTAS ĮSIVERTINTI GEBĖJIMAMS BAIGUS PROGRAMĄ*

1. Sijonai ir kelnės priskiriami:

a) Juosmeninių drabužių asortimentui;

b) petinių drabužių be pamušalo asortimentui;

c) petinių drabužių su pamušalu asortimentui.

# 2. Dirbant šiuolaikinėmis siuvimo mašinomis, turinčiomis mikroprocesorinį valdymo skydą, galima:

# a) Programuoti dalį siuvimo proceso;

# b) siūti didesniu greičiu;

# c) siūti storesnius audinius.

3. Šaudyklinio dygsnio mašinos priskiriamos:

a) Universalių mašinų grupei;

b) specialiųjų siuvimo mašinų grupei;

c) siuvimo pusautomačių grupei.

4. Tipiniai siuvimo mašinų mechanizmai yra:

a) Adatų, siūlvedžio, medžiagos transportavimo;

b) adatų, šaudyklių ir kilpiklių, siūlvedžio, medžiagos transportavimo;

c) adatų, šaudyklių, siūlvedžio, medžiagos transportavimo, peilio.

5. Kokia šaudyklės paskirtis?

a) Paduoti siūlą adatai;

b) užtraukti sudarytą dygsnį;

c) perpinti viršutinį ir apatinį siūlą, sudarant šaudyklinį dygsnį.

6. Siūlvedžio paskirtis šaudyklinio dygsnio mašinose:

a) Laiku tiekti siūlą ir laiku šalinti jo perteklių, kad visi siuvimo mašinos instrumentai tinkamai dirbtų;

b) prilaikyti viršutinį siūlą;

c) tiekti siūlą.

7. Labiausiai paplitęs siuvimo mašinos transporteris yra:

a) Dantytoji plokštelė, dirbanti poroje su prispaudimo kojele;

b) dvi dantytosios plokštelės;

c) velenėliai, dirbantys sinchroniškai.

8. Keičiantis siuvamo gaminio medžiagų storiui būtina reguliuoti:

a) Prispaudimo kojelės aukštį, dygsnio ilgį;

b) viršutinio siūlo įtempimą;

c) šaudyklės mechanizmą.


9. Dygsnio ilgis – tai:

a) Atstumas nuo vieno adatos dūrio iki kito;

b) atstumas nuo detalės krašto iki adatos dūrio;

c) 3,5 mm atstumas.

10. Paveikslėlyje pavaizduotas:



*28 pav. Peltakio susidarymo schema*

*Šaltinis:* Lesauskienė, D. *Siuvimo pradmenys. Mokymos/si priemonė*

a) Trijų siūlų apsiūlėjimo peltakys;

b) dviejų siūlų apsiūlėjimo peltakys;

c) keturių siūlų apsiūlėjimo peltakys.

11. Mažosios mechanizacijos priemonės:

a) Palengvina operacijos atlikimą;

b) didina darbo našumą;

c) abu atsakymai teisingi.

12. Siūlų persipinimai matomi siūlės apačioje, jei:

a) Per mažai įtemptas viršutinis siūlas;

b) per mažai įtemptas apatinis siūlas;

c) netinkamas siūlų storis.


13. Kokybiškas peltakys apsiūlėjimo mašinoje:

a) Apatinio ir viršutinio kilpiklio siūlai subalansuotai įtempti ir persipina ties audinio kraštu;

b) kai išvirkščiojoje audinio pusėje susidaro antros adatos siūlo kilpelės;

c) kai apatinio ir viršutinio kilpiklių siūlai persipina gerojoje pusėje.

14. Paveikslėlyje pavaizduotas:



*29 pav. Peltakio susidarymo schema*

*Šaltinis:* Lesauskienė, D. *Siuvimo pradmenys. Mokymo/si priemonė*

a) Universalios siuvimo mašinos dygsnis;

b) apsiūlėjimo mašinos dygsnis;

c) grandininės mašinos dygsnis.

15. Skeltuko apatinės užlaidos išorinis kraštas palenkiamas ir užpeltakiuojamas:

a) 1–3 mm atstumu nuo krašto lenkimo;

b) 10–5 mm atstumu nuo krašto lenkimo;

c) 12–15 mm atstumu nuo krašto lenkimo.

16.Pasirinkite atsakymą,kuriame kelnių pagrindinių detalių kraštai išvardyti teisingai:

a) nugaros vidurio, priekio vidurio, šlaunies, viršutinis kraštas, šoninis, apatinis kraštas;

b) priekinės detalės vidurio, užpakalinės detalės vidurio, žingsnio, viršutinis kraštas, šoninis, apatinis kraštas;

c) priekinis vidurio, užpakalinis vidurio, žingsnio, klubų, sėdmenų, kelnių, apatinis kraštas.

17. Koks yra sijono juosmens prisiuvimo siūlės plotis?

a) 1,5 cm;

b) 0,5 cm;

c) 0,7–1,0 cm.

18. Prieš išverčiant antkišenius būtina:

a) Apkirpti siūlės užlaidą 5 mm iki peltakio;

b) apkirpti siūlės užlaidą ties kampais 2–3 mm iki peltakio;

c) apkirpti siūlės užlaidą visu perimetru 2–3 mm iki peltakio.

19. Austinės medžiagos – tai:

a) Gaminys, sudarytas iš pagrindo ir pūkinės medžiagos;

b) gaminys, numegztas iš vieno arba daugelio siūlų, juos išlankstant į tarpusavyje susipinančias kilpas;

c) gaminys, sudarytas iš dviejų ar kelių statmenai persipynusių siūlų sistemų.

20. Ką vadiname sintetinėmis medžiagomis?

a) Medžiagos, randamos gamtoje, vadinamos natūraliomis medžiagomis;

b) medžiagos, gaminamos iš gamtinių polimerų, vadinamos dirbtinėmis medžiagomis;

c) medžiagos, gaunamos iš sintetinių polimerų, vadinamos sintetinėmis medžiagomis.

21. Termino „apsiūti“ apibūdinimas:

a) Sujungti susiūtine siūle kelias beveik vienodo dydžio detales arba detalių kraštus;

b) prijungti mažas detales prie didelių;

c) sujungti dvi detales pagal išlenktas arba įlenktas linijas.

22. Kam skirti tiesieji sudaigstymo dygsniai?

a) Detalėms (ypač slidžių audinių) tvirčiau sujungti kampuose, kad susiuvant jos nepasislinktų;

b) linijoms ir ženklams ant simetrinių detalių perkelti (įsiuvų, palankų, kišenių vietos ir kt.);

c) detalėms laikinai sujungti, suraukti, atskiroms linijoms žymėti.

23. Pasirinkite tinkamą spraudžių apibūdinimą:

a) Užsegimas, sudarytas iš dviejų juostelių su dantukais ir traukiklio;

b) užsegimas, kurį sudaro dvi kibių paviršių juostelės;

c) užsegimas iš dviejų dalių, prisiuvamas arba įpresuojamas į drabužį.

24. Palenktasis kraštas atviroje palenkiamojoje siūlėje peltakiuojamas:

a) Šalia apsiūlėjimo peltakio;

b) 5 mm nuo apsiūlėjimo peltakio;

c) per vidurį apsiūlėjimo peltakio.

25. Sijonų pajuosmenės gali būti prisiuvamos:

a) Susiūtine, išpeltakiuotine, užpeltakiuotine siūle;

b) užkeistine vienu ar dviem palenktais kraštais siūle;

c) abu atsakymai teisingi.

26. Baltininės kilpos naudojamos:

a) Baltiniuose ir patalynės gaminiuose, jos yra stačiakampio formos;

b) viršutiniuose drabužiuose ir viename gale turi apvalią galvutę;

c) proginiuose drabužiuose.

27. Aplikacijos prisiuvimo siūlė priklauso nuo:

a) Aplikacijos kraštų apdorojimo;

b) aplikacijos dydžio;

c) visos siuvamos vienoda siūle.

28. Kokia apdailos siūlių paskirtis?

a) Skirtos drabužių apdailai bei padeda sukurti konstrukcines linijas;

b) naudojamos drabužių detalių kraštams apdoroti;

c) skirtos drabužių detalėms sujungti.

29. Siuvimo mašiną būtina išjungti atliekant šiuos veiksmus:

a) Keičiant adatą, reguliuojant dygsnį, veriant siūlus į adatas;

b) pietų pertraukos metu ar trumpam paliekant darbo vietą;

c) abu atsakymai teisingi.

30. Nugaros vidurio siūlė susiuvama:

a) 10 mm pločio siūle;

b) 5–7 mm pločio siūle;

c) 15–20 mm pločio siūle.

**Testų ir užduočių atsakymai**

**Modulis „Įvadas į profesiją“**

***TESTO ATSAKYMAI:*** 1 – b; 2 – a; 3 – c; 4 – b; 5 – c; 6 – a; 7 – a; 8 – a; 9 – a; 10 – a; 11 – a; 12 – b; 13 – a; 14 – b; 15 – a; 16 – b; 17 – b; 18 – b; 19 – b; 20 – a.

**Modulis „Pasiruošimas siuvimo procesams“**

**Tema*. Siuvimo technologinės įrangos, inventoriaus, įrankių klasifikavimas***

*1* *užduotis*. SIUVIMO TECHNOLOGINĖS ĮRANGOS RŪŠYS, KLASIFIKACIJA

ATSAKYMAI: 1 – a; 2 – a; 3 – b; 4 – a; 5 – a; 6 – a; 7 – siuvamo peltakio įtvirčio atlikimą, siuvimo siūlų nupjovimą, iš anksto nurodyto ilgio peltakiavimą ir kt.; 8 – a; 9 – daigstymo, daugiaadatės, zigzaginės, apsiūlėjimo, paslėpto dygsnio, saginės, kilpinės, įtvirčių ir kt.; 10 – b.

*3 užduotis.* SIUVIMO INVENTORIAUS IR ĮRANKIŲ ĮVAIROVĖ, PASKIRTIS

ATSAKYMAI: 1 – a; 2 – a; 3 – a; 4 – a; 5 – a; 6 – a; 7 – a; 8 – b.

**Tema*. Šaudyklinio dygsnio siuvimo mašinos režimų nustatymas***

*1 užduotis.* ŠAUDYKLINIO DYGSNIO SIUVIMO MAŠINOS REŽIMŲ NUSTATYMAI

ATSAKYMAI: 1 – b; 2 – a; 3 – c; 4 – b; 5 – a; 6 – a; 7 – a; 8 – a; 9 – c.

**Tema*. Kraštų apsiūlėjimo mašinų režimų nustatymai***

*1* *užduotis*.KRAŠTŲ APSIŪLĖJIMO MAŠINŲ REŽIMŲ NUSTATYMAI

ATSAKYMAI: 1 – a; 2 – c; 3 – b; 4 – b; 5 – b; 6 – a; 7 – b; 8 – a.

**Tema.** ***Mažosios mechanizacijos priemonės***

*1 užduotis.*MAŽOSIOS MECHANIZACIJOS ĮVAIROVĖ, PASKIRTIS

ATSAKYMAI: 1 – a; 2 – a; 3 – b; 4 – b; 5 – b.

**Tema*. Universalios siuvimo mašinos paruošimas siūti***

*1* *užduotis.*ADATOS IR ŠAUDYKLINIO SIŪLO UŽTAISYMAS. SIŪLO ĮTEMPIMO, DYGSNIO TANKUMO, SIŪLO PLOČIO NUSTATYMAI PAGAL PATEIKTAS INSTRUKCIJAS

ATSAKYMAI: 1 – b; 2 – a; 3 – b; 4 – b; 5 – a; 6 – a; 7 – b; 8 – a; 9 – c; 10 – a; 11 – b; 12 – a; 13 – a.

**Tema*. Kraštų apsiūlėjimo mašinos paruošimas***

1 *užduotis.* SIŪLŲ ĮVĖRIMAS IR DYGSNIO REGULIAVIMAS

ATSAKYMAI: 1 – a; 2 – a; 3 – a; 4 – a; 5 – a.

**Tema*. Universalių ir specialiųjų pramoninių siuvimo mašinų eksploatavimas***

*1 užduotis.* TAISYKLĖS IR PRIEŽIŪRA DIRBANT SU UNIVERSALIOMIS SIUVIMO MAŠINOMIS

ATSAKYMAI: 1 – sukant skriemulį patikrinti, ar lengvai juda mašinų mechanizmų detalės;

patikrinti, ar tinkama ir gerai įdėta adata;

patikrinti siūlų tinkamumą ir įtempimą;

patikrinti, ar tinkamai stovi adata plokštelės atžvilgiu;

patikrinti, ar lengvai ir tinkamai nusileidžia prispaudimo kojelė.

2 – b; 3 – b; 4 – b; 5 – c.

2 *užduotis.* TAISYKLĖS DIRBANT IR PRIŽIŪRINT KRAŠTŲ APSIŪLĖJIMO MAŠINAS

ATSAKYMAI: 1 – a; 2 – c; 3 – a; 4 – a.

*3 užduotis*. SAUGUMO INSTRUKCIJOS

ATSAKYMAI: 1 – b; 2 – a; 3 – b; 4 – a; 5 – a; 6 – a; 7 – a; 8 – b; 9 – a; 10 – a.

**Tema*. Siuvimo procesui reikalinga furnitūra***

1 *užduotis*. SIUVIMO FURNITŪROS ASORTIMENTAS IR PASKIRTIS

ATSAKYMAI: 1 – a; 2 – b; 3 – a; 4 – a; 5 – c; 6 – plastikinės, medinės, metalinės, raginės, aptrauktos tekstile, perlamutrinės; 7 – b; 8 – a.

**Modulis „Siuvinio detalių siuvimas“**

**Tema*. Tarpusavyje susijusių technologinių operacijų atlikimo seka***

1 *užduotis*. DRABUŽIŲ GAMYBOS PROCESAI. DRABUŽIŲ TECHNOLOGINIŲ OPERACIJŲ ATLIKIMO SEKA

ATSAKYMAI: 1 – a; 2 – b; 3– b; 4 – a; 5 – a.

**Tema*. Rankiniai darbai***

1 *užduotis*. RANKINIŲ DYGSNIŲ KLASIFIKACIJA, PASKIRTIS. RANKINIŲ DYGSNIŲ ATLIKIMUI REIKALINGOS PRIEMONĖS IR ĮRANKIAI

ATSAKYMAI: 1 – a; 2 – b; 3 – a; 4 – a; 5 – b; 6 – b; 7 – a; 8 – a; 9 – b; 10 – a; 11 – b; 12 – a; 13 –b.

**Tema. Mašininės siūlės**

1 *užduotis*. MAŠININIŲ SIŪLIŲ KLASIFIKACIJA IR PASKIRTIS. TECHNINIAI MAŠININIŲ SIŪLIŲ ATLIKIMO REIKALAVIMAI

ATSAKYMAI: 1 – a; 2 – c; 3 – b; 4 – a; 5 – b; 6 – b; 7 – a; 8 – b; 9 – c; 10 – a; 11 – b; 12 – a; 13 – 1 – susiūtinė siūlė; 2 – užpeltakiuotinė siūlė;

14 -

|  |  |  |
| --- | --- | --- |
| 1. Susiūti | 6. | Pritvirtinti palenktą siuvinio kraštą paslėptaisiais dygsniais arba mašininiu dygsniu |
| 2. Prisiūti | 3. | Sujungti dvi detales pagal kraštus ir vėliau juos išversti |
| 3. Apsiūti | 2. | Prijungti mažesnę detalę prie didesnės |
| 4. Įsiūti | 5. | Sutvirtinti išskleistos siūlės arba klostės užlaidas iš abiejų pusių nuo sujungimo linijos |
| 5. Išpeltakiuoti | 4. | Sujungti dvi detales pagal uždarą arba pusiau uždarą kontūrą |
| 6. Atsiūti | 1. | Sujungti dvi arba kelias vienodo dydžio detales |

**Tema.** ***Tiesių, kreivų, figūrinių bei laužytų siūlių linijų siuvimas***

*1 užduotis.* TECHNINIAI TIESIŲ, KREIVŲ, FIGŪRINIŲ BEI LAUŽYTŲ SIŪLIŲ LINIJŲ SIUVIMO REIKALAVIMAI PAGAL STANDARTUS

ATSAKYMAI: 1 – a; 2 – a; 3 – a; 4 – a; 5 – b; 6 – a.

**Tema.** ***Austinių, megztų (trikotažinių), neaustinių, kompozicinių medžiagų asortimentas ir jų technologinės savybės***

1 *užduotis.* AUSTINIŲ, MEGZTŲ, NEAUSTINIŲ, KOMPOZICINIŲ MEDŽIAGŲ ASORTIMENTAS, PASKIRTIS IR JŲ TECHNOLOGINĖS SAVYBĖS

ATSAKYMAI: 1 – a; 2 – b; 3 – c; 4 – b; 5 – a; 6 – b; 7 – a; 8 – a; 9 – a; 10 – paruošiamasis, koloristinis, baigiamasis; 11 – c; 12 – b; 13 – a; 14 – b; 15 – a; 16 – a.

**Tema.** ***Natūralių ir dirbtinių odų, kailių asortimentas ir jų technologinės savybės***

*1 užduotis.* NATŪRALIŲ IR DIRBTINIŲ ODŲ, KAILIŲ ASORTIMENTAS,PASKIRTIS IR JŲ SAVYBĖS

ATSAKYMAI: 1 – a; 2 – a; 3 – a; 4 – a; 5 – b; 6 – b.

**Tema.** ***Drabužių asortimentas***

1 *užduotis.* DRABUŽIŲ KLASIFIKAVIMAS PAGAL PASKIRTĮ IR KONSTRUKCIJĄ

ATSAKYMAI: 1 – a; 2 – a; 3 – a; 4 – b; 5 – paltai, lietpalčiai, švarkeliai, suknelės, palaidinės; 6 – palaidinė, liemenė, sijonas, pasijonis, juosta, galvos apdangalas; 7 – a.

**Tema.** ***Drabužių detalės***

1 *užduotis.* DETALĖS, SKIRSTOMOS PAGAL PADĖTĮ DRABUŽYJE IR PASKIRTĮ

ATSAKYMAI: 1 – b; 2 – b; 3 – c; 4 – b; 5 – c; 6 – priekiai, nugara, pokraščiai, viršutinė ir apatinė apykaklė, rankovės; 7 – priekiai, užpakalinės detalės, juosmuo; 8 – priekiai, užpakalinės detalės, juosmuo; 9 – b.

2 *užduotis.* PAGRINDINĖS PETINIŲ, JUOSMENINIŲ DRABUŽIŲ DETALĖS

ATSAKYMAI:1. 1 detalė priekio vidurio, 2 detalės priekio šonelių, 1 detalė priekio sijono, 1 detalė nugaros vidurio, 2 detalės nugaros šonelio, 1 detalė nugaros sijono, 1 detalė priekaklio apsiuvo, 1 detalė nugaros priekaklio, 2 detalės rankovės apačios apsiuvo, 4 detalės kišenių maišelių.

2. 1– Viršutinio krašto linija; 2– Užpakalinės detalės vidurio krašto linija; 2‘– Priekinės detalės vidurio krašto linija; 3– Žingsnio krašto linija; 4 – Apačios linija; 5 – Šoninio krašto linija.

3.1-Viršutinio krašto linija; 2-Užpakalinio vidurio krašto linija ir priekio vidurio linija; 3-Šoninis kraštas; 4-Apačios linija; 5-Skeltuko krašto linija; 6-Skeltuko viršutinio krašto linija.

**Tema.** ***Mažųjų detalių apdorojimas***

1 *užduotis.* ANTKIŠENIŲ, DIRŽŲ, ĮSIUVŲ IR KLOSČIŲ APDOROJIMAS

ATSAKYMAI: 1 – antkišeniai, rankogaliai, velkės, antpečiai, priesiuvai; 2 – b; 3 – a; 4 – a; 5 – a; 6 – a.

**Tema.** ***Juosmeninių drabužių technologiniai elementai***

1 *užduotis.* JUOSMENINIŲ DRABUŽIŲ TECHNOLOGINIAI ELEMENTAI

ATSAKYMAI: 1 – a; 2 – b; 3 – b; 4 – a; 5 – b; 6 – a; 7 – a; 8 – b.

**Tema*. Petinių drabužių technologiniai elementai***

1 *užduotis.* PETINIŲ DRABUŽIŲ TECHNOLOGINIAI ELEMENTAI

ATSAKYMAI: 1 – b; 2 – apsiuvai; įkišenis, kišenės apatinis ir viršutinis maišeliai; 3 – c; 4 – b; 5 – b; 6 – a; 7 – a; 8 – c; 9 – sagomis, užtrauktukais, spaudėmis, užrišami raišteliais ir kt.; 10 – pokraščiais, priesiuvais, palenkiant; 11 – a; 12 – a; 13 – a.

**Tema*. Furnitūros tvirtinimas. Kilpų išsiuvimas***

1 *užduotis.* FURNITŪROS TVIRTINIMAS. KILPŲ IŠSIUVIMAS

ATSAKYMAI: 1 – a; 2 – a; 3 – b; 4 – a; 5 – b; 6 – a; 7 – a; 8 – b.

**Tema*. Smulkioji gaminio apdaila***

*1 užduotis.* SMULKIOJI GAMINIO APDAILA

ATSAKYMAI: 1 – a; 2 – a; 3 – dydžio etiketės, drabužių priežiūros etiketės, firmos logotipo etiketės; 4 – c; 5 – c; 6 – a.

**Tema*. Nesudėtingas rankinis siuvinėjimas***

*1 užduotis*. SIUVINĖJIMO DYGSNIAI

ATSAKYMAI: 1 – b; 2 – siuvinėjimo adatos, siuvinėjimo siūlai, audinys, lankelis, kopijavimo popierius, žirklės, antpirštis; 3 – c; 4 – a; 5 – a; 6 – b.

**Modulis „Įvadas į darbo rinką“**

*GEBĖJIMŲ ĮSIVERTINIMO TESTAS (BAIGUS PROGRAMĄ)*

*TESTO* *ATSAKYMAI:* 1 – a; 2 – a; 3 – a; 4 – b; 5 – c; 6 – a; 7 – a; 8 – a; 9 – a; 10 – b; 11 – c; 12 – a; 13 – a; 14 – a; 15 – b; 16 – b; 17 – c; 18 – b; 19 – c; 20 – c; 21 – c; 22 – c; 23 – c; 24 – a; 25 – c; 26 – a; 27 – a; 28 – a; 29 – c; 30 – a.

**Literatūros sąrašas**

1. Daukantienė, V., Dobilaitė, V., Petrauskas, A., Urbelis, V. (2012). *Siuvinių* *gamybos* *technologija*. – 707 p. – ISBN 978-609-02-0564-8.
2. Aidietienė, D. (2004). *Drabužių* *siuvimo technologija*. *Siuvėjo rengimo vadovėlis, 1 knyga*. – 296 p. – ISBN 9955-608-11-0.
3. Garjonienė, J., Kriaunevičienė, G., D. Sakalauskienė, D. (2004). *Siuvėjo rengimo vadovėlis, 3 knyga. Siuvinių medžiagos. Specialusis piešimas. Drabužių kompozicija. Technologiniai* *siuvimo* *įrengimai*. – 323 p. – ISBN 9955-608-12-9.
4. Kavaliauskienė, E. (2000). *Siuvimas*. *Juosmeniniai gaminiai.* *4 modulis: mokymo priemonė.* Vilnius: Darbo rinkos mokymo tarnyba. ISBN 9986-633-39-7.
5. Domeikienė, B. *Juosmeninių drabužių siuvimas*. Mokymo/si priemonė, ES fondų lėšomis finansuojamo projekto „Tekstilės, aprangos, avalynės ir odos posričio mokymo priemonių modulinėms programoms rengimas", projekto kodas Nr. VP1-2.2-ŠMM-04-V-03-024.
6. Marozienė, V. *Įvadas* į *profesiją*. Mokymo/si priemonė, ES fondų lėšomis finansuojamo projekto „Tekstilės, aprangos, avalynės ir odos posričio mokymo priemonių modulinėms programoms rengimas", projekto kodas Nr. VP1-2.2-ŠMM-04-V-03-024.
7. Lesauskienė, D. *Siuvimo pradmenys*. Mokymo/si priemonė, ES fondų lėšomis finansuojamo projekto „Tekstilės, aprangos, avalynės ir odos posričio mokymo priemonių modulinėms programoms rengimas", projekto kodas Nr. VP1-2.2-ŠMM-04-V-03-024.
8. Urbelienė, R. *Aprangos* *ir* *tekstilės* *apdaila*. Mokymo/si priemonė, ES fondų lėšomis finansuojamo projekto „Tekstilės, aprangos, avalynės ir odos posričio mokymo priemonių modulinėms programoms rengimas", projekto kodas Nr. VP1-2.2-ŠMM-04-V-03-024.
9. Lenkaitienė, A. *Buities gaminių siuvimas*. Mokymo/si priemonė, ES fondų lėšomis finansuojamo projekto „Tekstilės, aprangos, avalynės ir odos posričio mokymo priemonių modulinėms programoms rengimas", projekto kodas Nr. VP1-2.2-ŠMM-04-V-03-024.
10. Linkienė, L. *Petinių drabužių be pamušalo siuvimas.* Mokymo/si priemonė, ES fondų lėšomis finansuojamo projekto „Tekstilės, aprangos, avalynės ir odos posričio mokymo priemonių modulinėms programoms rengimas", projekto kodas Nr. VP1-2.2-ŠMM-04-V-03-024.
11. Gutauskas, M. (2016). Siuvimo technologiniai įrengimai. - 221p. - ISBN 9955-09-879-1.
12. *Internetinė svetainė:* <https://femur.ru/lt/types-of-underwear-seams-stitch-suture.html>
13. *Internetinė svetainė:* <https://www.stylearc.com/shop/sewing-patterns/lacey-dress/>